Kristal Absheron - We build your dreams - ?*1544 - News - Yaşayış binaları nədən yanır? – ARAŞDIRMA\nBakıda yanğınların böyük hissəsi əsasən çoxmənzilli yaşayış binaları ilə bağlıdır.\nFövqəladə Hallar Nazirliyinin açıqladığı statistikaya əsasən, ölkə üzrə baş verən yanğınların sayına görə 2-ci yeri çoxmənzilli yaşayış binalarında və fərdi evlərdəki yanğınlar tutur.\nBelə ki, 2017-ci ildə ümumilikdə 12911 yanğın hadisəsi baş verib. Bunların 7763-ü açıq sahələrə, 2337-si yaşayış binaları və fərdi evlərə aiddir. Yəni, açıq sahələri nəzərə almasaq, yaşayış binaları üzrə yanğın hadisələrinin sayı kifayət qədər yüksəkdir. Digər tərəfdən 2016-cı illə müqayisədə 2017-ci ildə yaşayış binalarında yanğınların sayı artıb. Yanğın halları adətən qış aylarında daha çox olsa da, havaların hələ də soyuq keçməsi mart-aprel aylarında da yaşayış binalarında yanğın hadisələrinin artmasına səbəb olub.\nBəs yaşayış binalarında yanğın nədən baş verir?\nYanğın hadisələri üzrə ekspert Tural Şükürov bildirib ki, yaşayış binalarında və fərdi evlərdən yanğınlar adətən elektrik naqillərində yaranan nasazlıq və yüklənmə ilə bağlı olur. Belə ki, təmir zamanı elektrik sisteminin düzgün qurulmaması, bu zaman kustar üsullardan istifadə edilməsi sonda böyük ziyanla nəticələnir: “Təmir zamanı elektrik işlərini peşəkar usta etmir, elektirik sisteminin sxemi qurulmur, heç bir texniki müqavilə bağlanılmır. Elektrik işlərini kustar, burma üsullarla quran usta görür. Sistemdə yüklənmə olanda naqilin burma şəklində bərkidilən hissəsi qızır və yanar konstruksiyaya keçir. Son nəticədə yanğın baş verir”.\n“Yeni binalarda yanğına səbəb təbii qazın olmamasıdır”\nYeni tikililər və yaşayış komplekslərində gəlincə, T.Şükürov bildirib ki, bu binalarda yanğın hadisələrinin əsas səbəbi təbii qazın verilməməsidir: “Özüm yeni tikilidə yaşayıram və qaz çəkilmədiyi üçün bir il ərzində 3 belə yanğın hadisəsinin şahidi olmuşam”.\n“Elektrik açarları ev qızdırılması üçün nəzərdə tutulmayıb”\nBelə ki, bəzi yeni tikililərdə buna görə evlərin qızdırılması üçün elektrikdən istifadə edilir. Yeni tikililərdə isə elektrik avtomatları aşağı dövriyyəyə uyğun qurulub və ümumilikdə istilik üçün elektrikdən istifadə nəzərdə tutulmayıb: “Məsələn, 24 voltluq açardan 50 voltluq cərəyan istifadə olunur. Davamlı istifadə nəticəsində artıq qızma baş verir. 90% hallarda hadisələr elektrik şaxtasında baş verir. Orada məftillər közərməyə başlayır və yanğın baş verir”.\nBəs yaşayış kompleksləri yanğın təhlükəsizliyini necə həyata keçirir?\nMəsələ ilə bağlı “Kristal Abşeron” şirkətinə müraciət etdik. MTK-dan bildirildi ki, sakinlərin təhlükəsizliyi əsas diqqət yetirilən vacib məqamlardan biridir. Kompleks bütün yaşayış binalarında yanğın təhlükəsizliyi ilə bağlı bir sıra məsələlərə diqqət yetirilir:\n1. Şaxta məsələsi. Burada şaxtaların quruluşu fərqlidir. Belə ki, bütün binalarda bütün mənzillərin havalandırma çıxışı eyni şaxtaya olursa, bizdə hər mənzilin çıxışı ümumu şaxtanın içindəki böyük kanaladır və bu kanal yanğın baş verərsə, termos effekti yaradıb, yanğın sürətlə yayılmasın deyə hörülür. Beləliklə, təhlükənin sürətlə yayılmasının qarşısı alınır.\n2. Daş yunu – inşa edilən bütün binaların fasad materialı daş yunundandır. Bu material həm izolyasiya funksiyasını yerinə yetirir, mənzillərin qışda isti, yayda sərin qalmasını təmin edir, (Rusiya kimi sərt qışı olan ölkədə eyni izolyasiya materialından istifadə edilir) həm də yanğına tam davamlıdır, üstəlik enerji xərclərinə 70%dək qənaət edilməsini təmin edir. Beləliklə, mənzildə baş verə biləcək yanğının digər mənzillərə keçmə riskini aradan qaldırır. Qeyd edək ki, material təbii tərkibli daşlardan hazırlanır.\n3. Bütün binalarımız qazlaşdırılıb. MTK-dan bildirildi ki, yaşayışa təhvil verilmiş bütün binalar qazla təmin edilib. Bu səbəbdən eletrik naqillərində yüklənmələrin baş verməsi mümkün deyil. Bununla belə, mənzillər təmirli təhvil verildiyindən istifadə edilən Türkiyə istehsalı elektrik naqillərinin seçiminə və mənzil daxilində düzgün paylanmasına xüsusi diqqət göstərilir.\n4. Hər binanın qarşısında yanğına qarşı lövhələr quraşdırılıb. Ordakı yanğın balonları daim yoxlanılır.\n5. Binanın hər mərtəbəsində yanğına qarşı təzyiqli su turbası çıxışı və şlanqlar, eləcə də tüstüyə qarşı qurğular var. Yanğın baş verərsə, istənilən sakin yanğın yayılmadan qabaqlayıcı tədbir görə bilər. Blokda tüstü olarsa, sistem işə düşür və xəbərdaredici səs verir.\n6. Əlavə olaraq toz tərkibli yanğın topundan istifadə edilir. Hər mühafizə otağında bu toplardan mövcuddur.\n7. Mühafizə xidməti. Bütün binalarda 24/7 mühafizə xidməti xidmət göstərir. Bütün ərazilər kamera müşahidə sistemi ilə daim izlənilir. Baş verə biləcək bütün neqativ halların qarşısının vaxtında alınması üçün və ya ilkin tədbirlər görülməsinə köməklik göstərilir.


FİFA-nın təlimatçısı AFFA-nın rüşvətsevər komitə sədrini danladı Sportinfo.az\nFİFA-nın təlimatçısı AFFA-nın rüşvətsevər komitə sədrini danladı\nFİFA ölkəmizdə ilk dəfə olaraq futzal hakimləri və hakim-inspektorları üçün seminar düzənləyib. Ayın 17-də başa çatacaq toplantının rəhbəri belçikalı təlimatçı Perri Qauterdi. O, nəzəri və təcrübə məşğələləri keçir.\nAFFA Hakimlər Komitəsinin sədri Xaqani Məmmədov da seminara qatılıb. Təbii ki, keçmişi qaranlıq və ləkəli hakimbaşı burda da yaxşı sözlər eşitməyib. FİFA-nın təlimatçısı vaxtilə Xorvatiyada "15 dənə verirlər" bağırmış X.Məmmədovu danlayıb.\nKonkret səbəb nə olub? Perri Qauter federasiyanı əvvəlcədən xəbərdar etmədən futzal üzrə birinci divizion oyununun keçirildiyi arenaya yollanıb və hakim cütlüyü iş başında izləyib. Gördüklərindən narazı qalıb və bu barədə komitə sədrinin üzünə tənqidi fikirlər söyləyib, qeydə aldığı səhvləri sadalayıb.\nƏlbəttə, bu avropalı dünyanın gərdişindən xəbərsizdi. Cəmi 1 oyuna tamaşa edib, hələ çox şeyi görməyib, izləməyib. Azərbaycanlı hakimlərin çıxıdığı hoqqaların canlı şahidi olsaydı, yəqin ki, infarkt onu vurardı, ürəyi o dəqiqə dayanardı.\nMister Qauter bu mənada bəxtəvərdi. Hakimbaşınn danlamaqla, o, öz aləmində fikirləşə bilər ki, böyük iş görüb. Xaqani Məmmədovu tanımır, üzü üzlər görüb bu adamın. Qulağının dibi qalmışdı, son həftələr oranı da klublar qızardıb. Ta qorxusu-hürküsü yoxdu, öyrəncəli olub.\nFİFA ildən-ilə futzala diqqəti artırır. Bu seminarın ölkəmizdə ilk dəfə təşkil olunması o deməkdi ki, beynəlxalq qurum Azərbaycan futzalına nəzarəti gücləndirəcək. Millimizin Kolumbiyada keçirilən dünya çempionatında uğurlu çıxışından sonra bu münasibət gözləniləndi. Çölümüz FİFA-nı aldadır, içimiz özümüzü yandırır. Üzümüzü ağardan milliləşdirilən braziliyalı legionerlərdi.\nÖlkə çempionatının səviyyəsi və təşkilatçılığı çox aşağıdı. Federasiya bu istiqamətdə əməli addımlar atmır, yeni layihələrlə çıxış etmir. Son 2 ildə ümumiyyətlə böyük eniş müşahidə olunur. Həvəskarlar liqası, 15 və 17 yaşlıların birinciliyi tarixin yaddaşına köçüb. Güclülər dəstəsi "küçə komandaları"nın iştirakıyla keçirilir.\nBirinci və ikinci dəstədə it yiyəsini tanımır. Elə biabırçı hallar baş verir ki, vallah, özümüz utanırıq onları qeyd etməyə. Bircəciyi dünya mediasına sızsa, Azərbaycan futzalını yer üzündən silərlər. Ölkəmiz adına biabırçılıq olar. Heyhat! Federasiya millini əcnəbiləşdirməkdən qeyri bir iş görmür.\nTarix: 16 Fevral 11:00 Oxunub: 486 Müəllif: Sportinfo.az


Ürəyinə qələm sancılanlar... - mia.az\nAmma... Ölüm bu peşə sahiblərinin yaxasını buraxmır axı. İndi də təzə libasa girib. Qanlı, parçalanmış, yıpranmış ürək libasına. Çox uzağa getmirəm. Son ili, elə son ayları vərəqləyirəm. İki gün əvvəl ölüm qanlı, parçalanmış, yıpranmış ürək libasında jurnalist Nicat Məlikovun qarşısına çıxdı. Bir neçə cümləlik xəbər yazıldı. Qəfil ürəktutmasından yerə yıxılıb və bu dünya ilə vidalaşıb. Ondan bir-iki ay əvvəl, jurnalist dostumuz Natiq Qədimov da həmin libaslı ölümlə "üzləşdi”. İlyarım əvvəl həmkarımız, telejurnalist İlqar Qulusoy da futbol oynadığı yerdə qəfil ürəktutması nəticəsində gözlərini əbədi yummuşdu. Bu sıraya başqa mərhum həmkarlarımızı da əlavə etmək olar ki, orta yaşları 40-dır. Sanki mistik bir əlaqə var, Müstəqil Azərbaycanın 40-ı çıxmamış müstəqil media nümayəndələri də 40-ı keçə bilmədilər.


İcra başçısını bu vəziyyətdə görməmişdiniz-FOTOLAR » Newscenter.az\nİcra başçısını bu vəziyyətdə görməmişdiniz-FOTOLAR\n03 in 2018, 09:00\nNewscenter.az.3.06.2018. Ötən gün Gürcüstanda, xüsusilə də azərbaycanlıların sıx məskunlaşdığı Marneuli rayonunda baş vermiş təbii fəlakətin sakinlərə vurduğu ziyanla yaxından tanış olmaq üçün rəsmi şəxslər əraziyə baxış keçirib.\nNewscenter.az xəbər verir ki, Gürcüstan parlamentinin azərbaycanlı deputatları Ruslan Haciyev, Tamaz Naveriani, həmçinin Marneuli rayon icra başçısı (mer) Temur Abazov, qubernator Qriqol Nemsadze və müavini Zaur Dargalli təbii fəlakət bölgəsinə baş çəkərək sakinlərə dəyən ziyanla tanış olublar.\nQeyd edək ki, Marneuli meri Temur Abazovun təbii fəlakət bölgəsindən çəkilən fotoları xüsusi diqqət çəkib. Mer rezin çəkmələrlə sel sularının ziyan vurduğu hər bir evə ayrı-ayrılıqda baxış keçirib, sakinlərlə söhbət edib.\nÜzeyir Hacıbəylinin nəvələri Azərbaycana gəlir 04 dek 2018, 15:29


Əli ibn Hüseyn əl-Haşimi - - 1924-1925-ci illərdə hakimiyyət\nMirzə Məhəmmədhüseyn xan Loğman Ədhəm\nⓘ Əli ibn Hüseyn əl-Haşimi - - 1924-1925-ci illərdə hakimiyyətdə olmuş Hicaz krallığının ikinci kralı. Haşimilərin Hicazda sonuncu kralı. ..\nⓘ Əli ibn Hüseyn əl-Haşimi\nƏli ibn Hüseyn əl-Haşimi - - 1924-1925-ci illərdə hakimiyyətdə olmuş Hicaz krallığının ikinci kralı. Haşimilərin Hicazda sonuncu kralı.\nƏli ibn Hüseyn, Hicazın birinci kralı Hüseyn ibn Əlinin böyük oğlu idi və Qalatasaray liseyini bitirmişdi.\nBirinci dünya müharibəsində atası Hüseyn ibn Əli ingilisləri dəstəklədi. Müharibədən sonra Ərəbistan yarımadasında müstəqil Hicaz krallığını yaratdı və oğulları Abdulla İordaniya, Feysəl isə Suriya-İraq kralı oldu. Böyük oğlu Əli isə özünün varisi elan etdi.\n1924-cü ilin mart ayında Hüseyn ibn Əlinin özünü müsəlmanların xəlifəsi elan etməsi Hicaz krallığı ilə Nəcd əmirliyi arasında münaqişəyə səbəb oldu. Müharibə Hicaz üçün çox uğursuz oldu. 1924-cü ilin oktyabrında Hüseyn ibn Əli taxtdan Əlinin xeyrinə əl çəikdi.\nƏli Ciddəyə tərəf çəkildi və nəticədə Nəcd əmirliyi Məkkə və Mədinə şəhərlərini ələ keçirdi. 1925-ci ildə Nəcd əmirliyi ilə Böyük Britaniya arasında müqavilə imzalandı. Bu müqavilə ilə ingilislər Nəcdin Hicazı zəbt etməsini təsdiqləyirdilər. 22 dekabr 1925-ci ildə Ciddə təslim oldu. Hicazın sonuncu Haşimi kralı Əli ailəsi ilə birlikdə İraqa qardaşı Feysəl ibn Hüseynin yanına getdi.\n1935-ci ilin fevralın 13-də Bağdadda öldü.\nƏli ibn Hüseyn, 1906-cı ildə Məkkə şərifi əmir Abdullah ibn Məhəmməd Paşanın qızı Nəfisə xanım ilə evləndi. Bu evlilikdən onun dörd qızı və bir oğlu dünyaya gəlmişdir.\nCəlilə 1923-1955 - Şərif Əhməd Hazim ilə evləndi\nAliyə 1911-1950 - İraq kralı I Qazi ilə evləndi. İraq kralı II Feysəlın anası idi.\nXədicə Əbdiyyə 1907-1958\nAbdullah 1913-1958 - İraq naibi\nBadiyə 1920-2020 - Hüseyn ibn Əli ilə evləndi və bu evlilikdən Əli ibn Hüseyn adlı oğlu oldu. Əli ibn Hüseyn İraq kralı I Feysəlin vəliəhdi idi.\nWikipedia: Əli ibn Hüseyn əl-Haşimi


Jurnalistlərin binasından ev vermək adı ilə pul alan redaktorun məhkəməsi '; // item += '\nJurnalistlərin binasından ev vermək adı ilə pul alan redaktorun məhkəməsi\nDələduzluqda və rüşvət verməkdə ittiham olunan “Zaman Press” qəzetinin baş redaktoru Gündüz Hüseynovun cinayət işi üzrə məhkəmə prosesi keçirilib\n"Ölkə.Az"-ın əldə etdiyi xəbərə əsasən, bu gün Bakı Ağır Cinayətlər Məhkəməsində hakim Eldar İsmayılovun sədrliyi ilə baş tutan prosesdə şahid qismində Sveta Qarayeva ifadə verib.\nO bildirib ki, həyat yoldaşı Bayram İsmayılov cinayət işi üzrə zərərçəkmiş qismində tanınıb: “Həyat yoldaşım taksi sürücüsü idi, rəhmətə gedib. Gündüz Hüseynov ərimdən 33 min manat alıb. O, ərimə ev alacağı vədini vermişdi. Amma vədinə əməl etməyib”.\nŞahid qeyd edib ki, Gündüz Hüseynov onun mərhum həyat yoldaşına saxta jurnalist vəsiqəsi verib: “O, pulu yoldaşımdan alanda dedi ki, jurnalistlərə tikilən binadan ev alacaq. Jurnalistlərə ev veriləndə bildik ki, Gündüz bizi aldadıb. Siyahıda adımızı görməyəndə ona zəng etdik. Sonra ona zəng çatmadı”.\nDaha sonra ifadə verən digər şahid Xalidə İsmayılova bildirib ki, “Zaman Press” qəzetində çalışıb, qəzetin rəhbəri Gündüz Hüseynova ev almaq üçün 41.500 manat verib: “Qəzetdə 6 ay çalışdım. Rəhmətlik anamın adından qəzetə yazılar verirdim. Anam məktəbdə dərs deyirdi. Gündüz Hüseynov mənə jurnalistlərə verilən mənzildən ev alacağı vədini verdi. Ona 42 min manat pul da verdim, lakin sözünə əməl etmədi”.\nXalidə İsmayılova dindirilən zaman müğənni də olduğunu deyib.\nGündüz Hüseynova şahidin ifadəsi ilə bağlı sual verilib, lakin o, suallara cavab vermək istəməyib.\nDaha sonra Gündüz Hüseynov qadının pullarını Xəyyam İsmayılova verdiyini deyib: “Məni KİV-in Həmkərlar İttifaqının sədri Çingiz Qurbanov “İlin adamı” və “İlin jurnalisti” seçib. Xalidə xanım başsız qadındır, onun iki körpəsi var. Onun ifadəsinə yalnız Xəyyam məhkəmədə dindiriləndən sonra cavab verəcəm. Xalidə mənə pul verməyib”.\nNövbəti pross fevralın 20-də davam edəcək.\nİttihama görə, Gündüz Hüseynov öz içilərinə qarşı dələduzluq edib. O, 200 min manatdan artıq pulu dələduzluq yolu ilə almaqda ittiham olunur.


Sumqayıtda seks-cihadla bağlı vərəqələr yayılır | SUMQAYITXEBER.COM\nSUMQAYITXEBER.COM > SUMQAYIT > Sumqayıtda seks-cihadla bağlı vərəqələr yayılır\nMüəllif: sumqayitxeber.com sumqayitxeber.com • Tarix: 18 Aprel 2014 • Baxış sayı: 1,404 dəfə • Şərh yoxdur\nSuriyada 250 mücahidlə yaxınlıq edən qadın, artıq cihad etmiş sayılır və cənnətə düşür. Belə absurd fitvanı Bəşər Əsəd qüvvələrinə qarşı döyüşən qiyamçı qruplaşmaların əmirləri sosial şəbəkələrdə yayıblar.\n“Cihad əl-nikah” (seks-cihad) adlanan bu fitvaya bağlı isə Sumqayıtdakı həvariclər sosial şəbəkələrdə təbliğat aparırlar. “Həvariclər dini pərdə altında qadınları müharibəyə çəkməyə cəhd edirlər. Məqsəd isə mücahid kişilərin ehtiyaclarını ödəməkdir. Bu barədə “Vesti.az”a Sumqayıt şəhər Polis İdarəsindən məlumat verilib.\n“Diqqət çəkəni odur ki, həvariclər sektasına girən qadınlar təhsilli deyillər, hətta çoxu 10-cu sinfi başa vurmayanlardır. Belələrini aldatmaq və cihad etməyə yollanacaqları halda düz yol seçəcəklərinə inandırmaq asandır. Üstəlik, biz bir neçəsi ilə söhbət etmişik. Onlar fitvaya gedəcəkləri halda, Allah yolunda qüvvələrini sərf edəcəklərinə həqiqətən inanırlar” deyə idarədən bildirilib.\nİndiyədək həvariclər sektasının 210 üzvünün uçota alındığı məlumdur. Bununla yanaşı, əməliyyatçılar Sumqayıtın II mikrorayonunda yaşayan qadının öz uşaqlarını da götürüb Suriyaya cihada getdiyi barədə məlumat alıblar. Bəzi xəbərlərə görə, qadın ərini atıb. Bu barədə polislərə onun əri deyib. Tam mümkündür ki, o, Suriyaya gedənlər tərəfindən “verbovka” olunması səbəbindən belə qərar verib. Polis qadının valideynləri ilə əlaqə saxlayıblar. Valideynlər qızlarının evdə olduğunu desələr də, onun özü ilə danışmaq isə mümkün olmayıb.\nSumqayıtda iş axtaranların nəzərinə – ELAN - 56,096 baxış


17:28 20 Fevral 2018 960 dəfə oxunub\nKulis.az “Azərbaycan detektiv janrının banisi və ya Cəmşid Əmirov 100” yazısını təqdim edir.\n1918-ci ildə Naxçıvan şəhərinin “Şirvanlar məhəlləsi”nin aşağı hissəsində “Böyük bağ” deyilən səfalı yerdə “Kəblə Musa” çeşməsinin yaxınlığında Azərbaycan ədəbiyyatı tarixində ilk dəfə olaraq detektiv janrının banisi olan Cəmşid Əmirov dünyaya göz açıb...\n1937-ci ildə atası Cabbar Əmirov həbs edilir və 10 il müddətinə azadlıqdan məhrum olur. Beləliklə Cabbar kişinin həyat yoldaşı Tərlan xanım dörd uşaq və “yolunu gözlədikləri”, dünyaya göz açandan ata həsrətində qalan körpəsi ilə birgə başsız qalır.\nBu keçmiş günlərin acı bir xatirəsini kinolenti kimi göz önünə gətirən Cəmşid belə bir əyilməz kişinin övladı idi. Cabbar kişinin şərlənib həbs edilməsi, qundaqda yatan uşağın həyat hadisələrindən xəbərsizliyi, həmçinin böyük qardaşı Əlinin “xalq düşməni”nin övladı adı daşıdığı üçün Moskvada gizli şəkildə təhsil aldığından ailənin ağırlığı Cəmşidin üzərinə düşürdü... Cəmşid nəşriyyat işində müxtəlif vəzifələrdə çalışıb böyük bir ailəni dolandırmalı idi...\nBakıda yeddi sinfi bitirən Cəmşid sənədlərini N.Nərimanov adına texnikuma verərək kimya fakültəsinə daxil olur. Tələbəlik illərində ədəbi yaradıcılığa maraq göstərən Cəmşid kiçik hekayə və məqalələr yazsa da, lakin onları çap etməyə tələsmirdi. O, texnikumu bitirdikdən sonra M.Əzizbəyov adına Azərbaycan Sənaye institutuna daxil olur və müəyyən səbəblərdən oranı yalnız 1966-cı ildə bitirir.\nƏdəbi yaradıcılığa böyük həvəs göstərən yazıçı “Azərbaycan idmançısı”, “Gənc işçi” və bir çox mətbu orqanlarında ədəbi işçi, məsul katib, redaktor müavini vəzifələrində çalışır. Vətən müharibəsi başlayanda C.Əmirov “Əzizbəyovneft” trestində mühəndis-geoloq işlədiyinə görə ona verilən brondan (xüsusi şəxslərə verilir) istifadə etməyərək könüllü cəbhəyə yollanır. Vətən müharibəsinə sıravi əsgər kimi gedən yazıçı ön cəbhədə Almaniya, Polşa, Çin, Avstriya, Çexoslovakiya ölkələrində şücaət göstərərək orden və medallarla vətənə qayıdır.\nMüharibədən sonra C.Əmirov bir çox qəzet və jurnallarda məsul vəzifələrdə işləyir. O eyni zamanda bədii yaradıcılıqla da məşğul olmağı unutmur. Yazıçının ilk mətbu əsəri 28 avqust 1946-cı ildə “Azərbaycan gəncləri” qəzetində dərc etdirdiyi “Dəqiqələr, saniyələr” oçerkidir.\nBundan sonra C.Əmirov ədəbi yaradıcılıqla bərabər “Bakı” və “Baku” qəzetlərində əvvəl xüsusi müxbir, sonra isə şöbə müdiri vəzifəsinə irəli çəkilir. Yazıçı qəzetdə əsasən idman xəbərləri haqqında yazılar dərc etdirirdi. Maraqlı budur ki, C.Əmirov başqaları kimi saatlarla masa arxasında oturub məqalə yazmırdı. O yalnız “obyektlə” tanış olduqdan sonra makinaçı qıza yazını bədahətən diqtə edərdi. Yazıçı yalnız geniş həcmli əsərlər yazanda masa arxasına keçərdi. O həmçinin redaksiyaya rus dilində təqdim edilmiş yazıları peşəkarlıqla dilimizə çevirərdi.\nO, “Bakı” və “Baku” qəzetlərinin daha da maraqlı və oxunaqlı olması üçün respublikada olan cinayətlər haqqında məlumat rublikası açmaq təklifini verir. C.Əmirov məhkəmədə baxılmış cinayətlərə aid oçerklər, müxtəlif bölgələrdə olan kriminal hadisələr barədə yazılar hazırlayırdı. C.Əmirovun həmin məhkəmə sənədləri ilə tanışlığının, hüquq-mühafizə orqanları ilə yaxından əməkdaşlığının nəticəsi idi ki, 50-ci illərin hadisəsi sayılan, geniş oxucu marağına səbəb olan “Sahil əməliyyatı” povestini yazır.\nTəsadüfi deyil ki, respublikadan kənarda da oxucu marağına səbəb olan bu əsər kinematoqrafçıların diqqətini cəlb etməyə bilməzdi. Məhz buna görə də əsərin ssenarisinin yazılması üçün yazıçıya müraciət olunur və nəticədə həmin povest əsasında “İstintaq davam edir” filmi çəkilib, nümayişə buraxılır. Düzdür ssenarini yazmaq üçün C.Əmirova Moskvadan M.Maklarovski soyadlı bir müəllif də göndərilir. Bu da təbii idi. Çünki müttəfiq respublikalar tərəfindən kəşfiyyat və əks-kəşfiyyat haqqında sərbəst çəkiləcək filmə Moskva heç bir vəzhlə razı ola bilməzdi.\nYuxarıda qeyd edildiyi kimi əsərin mövzusu kəşfiyyat və əks-kəşfiyyatdan söhbət açıldığına görə onun çəkilişinə ciddi nəzarət var idi. Məhz bu çəkilişə nəzarəti isə respublikanın dövlət təhlükəsizlik idarəsinə tapşırılmışdı. Həmin vaxtlar respublikanın təhlükəsizlik idarəsinə Sviqun soyadlı general rəhbərlik etməsinə baxmayaraq, filmin çəkilişinə nəzarət Azərbaycanın ümummilli lideri, o zaman ko¬mitənin sədr müavini olmuş Heydər Əliyevə həvalə edilmişdi.\nHəmin filmin yaradıcı heyəti və çəkilişə kənardan mü¬şahidə edənlərin fikrincə H.Əliyevin şəxsi nəzarəti olmasaydı “İstintaq davam edir”in müvəffəqiyyəti şübhə altında ola¬caqdır. Hərbi katerlərin, vertolyotların və bu kimi ağır heyə¬tin çəkilişə cəlb olunması nəinki o dövr üçün, hətta indiki dövrdə də asan məsələ deyil. Lakin H.Əliyevin şəxsi təşəb¬büsü və səyinin nəticəsi idi ki, filmin yaradıcı heyətinin işini kifayət qədər asanlaşmasına şərait yaranırdı.\nFilm sona çatanda artıq C.Əmirovun “Brilyant məsələsi”, “Qara volqa” romanları oxucuların stolüstü kitabına çevrilmişdi. Respublikamızın hər yerində C.Əmirovun əsərlərindən danışılır, disputlar, oxucu görüşləri keçirilir, müzakirələr aparılırdı. Bir sözlə həmin dövrlərdə artıq C.Əmirov bir milli qəhrəmana çevrilmişdi.\nAzərbaycan ədəbiyyatı tarixində ilk dəfə macəra janrına müraciət edən görkəmli yazıçı Cəmşid Əmirovla “tanışlığım” 1963-cü ildən başlamışdı. Bu “tanışlığı” yaradan, yazıçının “Brilyant məsələsi” əsəri o vaxtlar mənim uşaqlıq yaddaşımda silinməz izlər buraxmışdır. “Brilyant məsələsi”nə maraq o qədər güclü idi ki, artıq əl-əl gəzən bu əsər öz “məcrasından” çıxmışdı. Artıq həmin dövrdə bu kitabı əldə etmək bir müşkülə çevrilmişdi. Nəinki kitab köşklərində əsəri tap¬maq qeyri-mümkün idi, hətta kitabxanalardan alıb oxu¬maq belə oxucular arasında böyük bir növbə yaranmışdı. Oxucular bu kitabı əldə etmək üçün hər gün kütləvi kitabxanalara mü¬raciət edir, növbəsinin nə vaxt çatacağını səbirszliklə gözlə¬yirdilər. Əsəri yalnız kitab alverçilərindən əldən etmək olar¬dı. Onlar da “Brilyant məsələsi” əsərinin qiymətini fan¬tas¬tik dərəcəyə çatdırmışdılar.\n“Brilyant məsələsi” oxucular tərəfindən necə sevinclə qar¬şılandığı, əsərdə olan surətlərin həyatdan götürülüb-götürül¬mədiyi haqda C.Əmirova gələn məktublarda, onunla keçirilən görüşlərdə öz əksini tapıb.\nAzərbaycan Dövlət Ədəbiyyat və İncəsənət arxivində yazıçıya müxtəlif bölgələrdən gələn məktublar saxlanmaqdadır. Məhz həmin məktublarda oxucular əsərdə olan Yədullanın, Klaranın şəxsiyyəti ilə maraqlanır, həmin cinayətkarların doğrudan da həyatdan götürülüb-götürülmədiyini bilmək istəyirdilər. Oxucular həmçinin bu cinayətkar dəstə ilə mübarizədə fədakarlıq gös¬tərən kapitan Əli Rüstəmov haqqında da məlumatlandırılmalarını xahiş edirdilər.\nBu suallara cavab verməzdən öncə qeyd etmək istərdik ki, yazıçı görüşlərində qələmə aldığı insanları həyatdan götür¬düyünü etiraf etmiş, lakin həmin şəxslərin bəzilərinin adla¬rında müəyyən dəyişikliklər etdiyini də bildirmişdi.\nAzərbaycan Dövlət Ədəbiyyat və İncəsənət arxivində C.Əmirovun adına açılmış şəxsi fondun¬da saxlanılan, iki məktub diqqəti cəlb edir. Həmin məktubun birində Yədulla haqqında məlumat verməyi xahiş etməklə yanaşı onun Yevlax şəhər xəstəxana¬sında yatdığını da oxucu israr edir.\nHəmin bölgədə yerləşən xəstəxananın tibb bacısı yazıcıya yazdığı məktubda onun “Brilyant məsələsi” əsərində “Tapan¬ça” ləqəbli Yədulla ilə tanış olduğunu göstərir. Məktub müəl¬lifi qeyd edir ki, həqiqətən də tanış olduğu Yədulla yazıçının təsvir etdiyi qatı cinayətkardır. Məktub müəllifi sonda yazı¬çıya müraciət edərək göstərir ki, əsərdə təsvir etdiyi cizgilər həmin xəstədə var. Bilmək istəyir ki, doğrudan da “Brilyant məsləsi”ndə yazıçının təsvir etdiyi Yədulla aramızdadır.\nYazılan məktublarda haradasa bir həqiqət var. Çünki C.Əmirov yuxarıda qeyd etdiyimiz əsərdə olan surətlərin hə¬yatdan götürüldüyünü qeyd etdiyinə görə oxucuların bu fikrə gəlməsi onlara əsas verir. Nəticədə oxucular öz aralarında həmin cinayətkarları axtarmaq məcburiyyətində qalırlar.\nBu məktubdan sonra yazıçı həmin rayonun polis rəisi ilə əlaqə saxlamış və tibb bacısının qeyd etdiyi 30–35 yaşlı Yədulla barədə məlumat verməsini xahiş etmişdir.\nNəticədə yazıçının rayon polis şöbəsinin rəisindən aldığı məktubdan aydın olur ki, yuxarıda qeyd edilən Yədulla heç də həmin şəxs deyilmiş.\n“Həmin Yədullanın artıq 70 yaşı var, o xəstəxanada ağır xəstəlikdən əzab çəkir. O vaxtı ilə Seyfulla adlı bir nəfəri qumar üstündə öldürmüş və nəticədə 10 il həbs cəzasına məhkum olunmuşdu”.\nBir məsələni xatırlatmaq istərdik ki, oxucuların əksəriyyəti C.Əmirovu yazıçıdan çox bir hüquq mühafizə işçisi olduğunu da zənn edirdilər. Hətta cinayət aləminin üzvləri belə onu bir müstəntiq bilirdi.\nƏsərdən fərqli olaraq cinayət aləmində cibgir kimi tanınan, ömrünün 30 ildən çoxunu keçmiş SSRİ-nin müxtəlif cəzaçəkmə müəssisələrində keçirmiş “Brilyant məsələsi”nin diqqət çəkən üzvlərindən Klara ömrünün son günlərində keçmiş xatirələrini beləcə vərəqləyir:\n“Müstəntiqim də kim olsa yaxşıdı? Cəmşid Əmirov”.\nDaha sonra Klara Cəmşid Əmirov haqqında xoş bir xatirə söyləyir:\n“Allah ona rəhmət eləsin. Çox yaxşı adamıydı. Allah haqqı, mənimlə qızı kimi rəftar edirdi. Ya bir dəfə səsini qaldıra üstümə, ya söyə, vura. Yox! Qətiyyən onda belə şeyləri gör¬mə¬dim. Əksinə o vaxt «Qorotdel»də (Bakı şəhər idarəsi – A.K.) nə şərait olasıydı ki, hamam yox, saçımı daramağa im¬kanım yox. Bit-birə də day nə qədər desən. Uzun, qalın hörüklərim vardı. Saçımı bit basıb, əyin-başım pis gündə. Verilən yeməkləri yeyə bilmirdim. Bir sözlə vəziyyətim ağırıy¬dı. Cəmşid Əmirovun iri qara portfeli vardı, gəlib otağa daxil olan kimi qoyurdu stolun üstünə. Evdən gətirdiyi buterbrodları çıxardıb zorla yedirdirdi mənə. Düzü, nə qədər ac olsam da, çəkinirdim, utanırdım. O kişi isə əl çəkmirdi, onların hamısını yedirdib, üstündən də su içəndən sonra baş¬layırdı söhbətə. Mənim belə gənc yaşımda ölüm hadisəsiylə bağlı ora düşməyim çox ağır gəlirdi ona. Nəslimi, kökümü tanıyırdı, ba¬şımıza gələn müsibətlərdən xəbərdar idi. Və bu yola düşmə¬yimin səbəbləri ona aydın idi. Bütün bunlara görə də heyfslə¬nirdi, əzab çəkirdi. Əlindən gələn yaxşılığı edirdi mənimçün…\nNəsə, bu gün də o kişini böyük hörmətlə xatırlayıram”.\nQeyd edək ki, uşaq yaşlarından məcburiyyət qarşısında cinayət aləminə düşən bu qızcığazın atası 1938-ci ildə Mir Cəfər Bağırovun “Qara siyahı”sına düşmüş bolşevik Ağa¬baba Yusifzadə olmuşdur. Ömrünü sovet hakimiyyətinə həsr etmiş bir insanın övla¬dının həyatı faciə ilə nəticələnmişdi.\n“Brilyant məsələsi”ndən sonra yazıçının “şah əsəri” sayılan “Qara volqa” romanıdır. Bu əsər polis detektiv janrında yazılmışdı. Cəmşid Əmirov yuxarıda qeyd etdiyim yazıçılar kimi qəhrəmanlarının xarakterini göstərməyi, onların keçdiyi yolları açmağı vacib sayırdı. Klassik detektiv əsərlərdə əşyalar sübut, dəlil kimi göstərilirsə, C.Əmirovun əsərlərində insan önə çəkilib. Yazıçını ilk növbədə insanın psixologiyası maraqlandırır.\n“Qara volqa” polis detektivi janrında yazılmış yarımsənədli nəsr əsəridir. O real sübutlara və hadisələrə əsaslanır. Burada ilk olaraq müəllifin fantaziyası əsərə bədii elementləri gətirir. “Qara volqa” özündə macəra və klassik detektiv janrı, yəni “içəridən bağlanmış otağın” mövzusunu cəmləşdirir. Lakin janr xüsusiyyətinə görə bu əsər polis romanıdır.\nƏsər nəşr olunandan sonra respublikada gözlənildiyi kimi böyük sevinclə qarşılandı. Çünki “Qara volqa” əsərindən öncə Cəmşid Əmirov “Sahil əməliyyatı”, “Brilyant məsələsi” əsərləri ilə geniş oxucu kütləsinin rəğbətini qazanmışdı. Yazıçının bu əsəri isə artıq onu əlçatmaz zirvəyə qaldırmışdı. Oxucular arasında C.Əmirovun yaradıcılığı diqqət mərkəzində idi. Onun haqqında əfsanələr dolaşmağa başlayırdı.\nCəmşid Əmirovu bir yazıçı kimi səciyyələndirən başlıca səbəb onun əsərlərinin vahid bir mövzuya bağlı olmasından irəli gəlir. Bu mövzular ilk növbədə asayişimizin keşiyində mərdliklə dayanan polis işçilərinin ağır və çətin həyatlarından götürülməsidir. Məhz bu baxımdan “Qara volqa” əsəri də əvvəlki əsərləri kimi yazıçının uğuru sayıla bilər.\n“Qara volqa” əsərinin oxucular tərəfindən necə qarşılanması müəllifə gələn məktublarda öz əksini tapmışdır. Dövlət Ədəbiyyat və İncəsənət arxivində saxlanılan bir məktuba diqqət edək. Oxucu yazır:\n“Bəs o əsər hansı əsərdir ki, oxucu üçün ən müvəffəqiyyətli əsər hesab olunur? O, əsər C.Əmirovun əsəridir.\nMən iftixar hissi ilə deyə bilərəm ki, bu əsər ən müvəffəqiyyətli bir əsərdir. Müvəffəqiyyətli əsər, müvəffəqiyyətli müəllif tərəfindən yaradılır. Müvəffəqiyyətə isə asanlıqla nail olmaq mümkün deyildi. Müvəffəqiyyətə nail olmaq üçün müəllif keçilməz yollar keçir, aşılmaz dağlar aşır”.\nDoğrudan da C.Əmirov bu əsəri sona çatdırmaq üçün nəinki polis orqanlarının əməkdaşları ilə, hətta cinayət aləminin kiçik üzvlərindən ta “vor zakon”lara qədər insanlarla görüşmüş, söhbət etmişdir. Yazıçı bəzən özünü ölümün pəncəsinə atıb, ağır əməliyyatlarda polis işçiləri ilə bir sıraya durar, əməliyyat başa çatandan sonra müstəntiqlərlə birgə dindirilmədə iştirak edərdi.\nMəhz bunun nəticəsi idi ki, “Qara volqa” yazıçının digər əsərləri kimi əldən-ələ gəzən, hamının maraqlandığı, həyəcanla oxuduğu bir kitab oldu.\n“Qara volqa” ilk dəfə 50 min tirajla nəşr olunsa da, lakin oxucuların davamlı tələbi nəticəsində nəşriyyat əsəri yenidən 50 min nüsxə ilə çap etməyə məcbur olur.\nQısa bir zamanda 100 min tirajla çap olunan “Qara volqa” kitab köşklərində “qeybə çəkilir”. Əsəri əldə edə bilməyən oxucular məcburiyyət qarşısında “qara bazar”a üz tuturdular. Maraqlıdır ki, asayişin keşiyində duranların çoxu bu əsəri əldə etmək üçün “qara bazar”a müraciət etməli olurdular. Onlar bu “alverin”qarşısını almaqda “aciz” idilər. Əsər işıq üzü görəndən sonra idarə və müəssisələrdən, kitabxanalardan, muzeylərdən, respublikanın müxtəlif bölgələrindən yazıçı ilə görüşlər təşkil etmək üçün müraciətlər olurdu. Əsərlərini əldə edə bilmədiklərinə görə təəssüf keçirdiklərini yazıçıya yazılan məktublarda öz əksini tapmışdı. Hətta MDB-nin müxtəlif respublikalarında C.Əmirova bu mövzularda tez-tez müraciətlər olunurdu. Bəzən yazıçıdan kitab göndərməsini də xahiş edirdilər. Əgər idarə və müəssisələrin birində bir kitab əldə edilməyə nail olunurdusa o zaman oxumaq üçün aralarında böyük növbə yaranırdı, növbəsi çatanın oxumağına bir, yaxud iki gün vaxt verilirdi.\nHəmin əsərin çapından illər keçməsinə baxmayaraq yolumu şəhər kitabxanaların birinə saldım. “Qara volqa”nı istədim. Kitabxanaçı mənə “əldədir” – deyib bir neçə gündən sonra gəlməyimi xahiş etdi.\nC.Əmirov 1969-cu ildə “Mənim əsl məhəbbətim” adlı əsərini bitirir. Həmin ildə “Azərbaycan” jurnalında əsər ixtisarla çap olunur və oxucular tərəfindən maraqla qarşılanır. Yazıçıya respublikanın müxtəlif bölgələrindən gələn məktublarda, həmçinin ayrı-ayrı idarə və müəssisələrdə keçirilən görüşlərdə oxucular tərəfindən verilən suallara C.Əmirovun aşağıdakı cavabı yazıçının Dövlət Ədəbiyyat və İncəsənət arxivində saxlanılan şəxsi fondunda öz əksini tapıb: “...Mənim əsl məhəbbətim”ə gəldikdə deyim ki, bu mənim onillik zəhmətimin bəhrəsidir. Qısa desəm bu mənim üçün “şah əsərdir”. Mən bu əsəri ya əsl yazıçı kimi tamamlayacağam, ya da (Allah eləməmiş) qələmi yerə qoymalı olacağam”...\nGörünür, yazıçıya hücumlar o qədər kəskin vəziyyət alırdı ki əsəri istədiyi şəkildə bitirmədiyi təqdirdə onu sona qədər yazmayacağını qabaqcadan oxuculara bildirirdi.\nC.Əmirov sonradan ona yazılan məktublara cavabında romanın 1970-ci ildə “Azərnəşr” tərəfindən çap olunacağını bildirsə də, lakin əsərin işıq üzü görməsi qeyri-müəyyən vaxta qalır.\nQeyd edək ki, yazıçının əsərləri nəşriyyatlara küllü miqdarda gəlir gətirməyinə baxmayaraq uzun illər C.Əmirovun əsərlərinə müraciət edilmirdi. Yalnız 13 ildən sonra C.Əmirovun “Şəhər yatarkən” kitabı işıq üzü görür. Bu yeni kitab nəinki yazıçıya, onun əsərlərini səbirsizliklə gözləyən oxucalara da baha başa gəlir.\nƏsəri əlinə alan yazıçı kitabda dəhşətli dərəcədə gedən ixtisarları görüb, üzü birdən-birə dəyişir. Xəstəxanada yatan atanı sevindirmək üçün kitabı gətirən Çingiz atasının halının dəyişdiyini görüb həkimi çağırmaq istəyir. Lakin Cəmşid müəllim ona imkan verməyərək:\n“Xainlər bu kitabla axırıma çıxdılar”– deyib bir neçə saatdan sonra gözlərini həyata əbədi yumur.


Tarixə yazılmış qardaşlıq nümunəsi. - Veteninfo.Az\nTarixə yazılmış qardaşlıq nümunəsi.\nBir xalq bir millət olmadan dövlət formalaşmaz. Avrasiya ərazisində yaşayan türkdilli xalqların sayı 180 milyondan çoxdur. “Türk” sözünə ilk dəfə Bizans mənbələrində və VII əsrin “Orhon-Yenisey” abidələrində rast gəlinir. Qədim Çin mənbələri türk tayfalarının b.e.ə II minillikdə mövcudluğu haqqında məlumat verir. Türk xalqlarının dinləri müxtəlif zamanlarda yəhudilik, xristianlıq və müsalmanlıq olması bu dində olan digər millətlərə və xalqlara olan tarixi gen yaddaşı olaraq humanitar və sosial baxımından yardımlaşma və insanlığın gözəl nümunəsini göstərməkdədir.\nAltı hərfdən ibarət olan, amma böyük məna daşıyan söz Qardaş. Qardaş gücdür, arxa-dayaqdır. Qızların həmişə atalarından sonra ikinci ən çox sevdikləri, güvəndikləri insan qardaşları olur. Səndən balaca və ya böyük olmasının əhəmiyyəti yoxdur. Əgər bir qardaşın varsa özünü çox güclü hiss edərsən. Hər zaman elə bilərsən ki, heç kimin səni yığmağa gücü çatmaz. Mənim də balaca qardaşım var. Əslində düzünü deyim ki, yaşda məndən balaca ola bilər. Amma mənə bəzən elə gəlir ki, sanki o məndən balaca deyildə, mən ondan balacayam. Öz üzərinə düşən vəzifəni hər zaman layiqincə yerinə yetirməyə çalışır. Bəzən isə qardaş olmaqla bərabər, həm də ata əvəzi olur. Bəzən küsürük, dalaşırıq. Amma sonra yenidən mehribanlaşırıq. Bir-birimizə o qədər bağlıyıq ki, birimizin bir dərdi olsa, onun özündən əvvəl biz pis olarıq. Amma bəzən bütün qardaşlar yaxşı olmur. Sadəcə olaraq qardaş sözündəki hərfləri anlayır, amma o sözün nə qədər böyük mənası olduğunu dərk etmir. İndi sizə nə demək istədiyimi dövlətlər üzərində başa salacam. Neçə illər bundan əvvəl Azərbaycan qardaş hesab etdiyi Ermənistandan böyük zərbə aldı. Ermənistan öz xeyri üçün Azərbaycana qarşı böyük faciələr törətdi, vəhşiliklər etdi. Öz arzusuna çatmaq üçün Azərbaycana ağrılı, acılı günlər yaşatdı. İnsanların illərlə torpaq həsrəti çəkməsinə səbəb oldu. Azərbaycan o hadisədən sonra bir daha kiməsə qardaş deyə biləcəyinə, güvənə biləcəyinə inanmazdı.\nQardaş ölkələrin həyatının bütün sahələrini əhatə edən bu sənədin hər iki dövlətin bu günü və gələcəyi üçün son dərəcə böyük əhəmiyyət daşıması, onların və ən azı regiondakı müttəfiqlərinin qarşısında geniş perspektivlər açması barədə qısa müddət ərzində çox yazılıb, az qala bütün məqamlar təhlil olunub. Hələ neçə müddət də yazılacaq, deyiləcək və bütün incəliklərinə qədər təhlil olunacaq. Çünki bu Bəyannamə iki qardaş xalqın yenilməz iradəsinin ifadəsi, dostları sevindirən, düşmənləri ciddi narahat edən qətiyyətinin təntənəsidir.Azərbaycan və Türkiyə hər biri ayrı-ayrılıqda güclü bir dövlətdir. Bunu hər kəs çox yaxşı bilir. Amma atalarımızın dediyi kimi “ Güc birlikdədir„. Azərbaycan və Türkiyə də öz gücünü birləşdirdi və hər biri öz xalqına böyük qələbə yaşatdı.\nNəsimi Rayon Gənci: Yusubova Təravət


BİO haqqında bilmədiklərimiz – Keçirilmə qaydaları, hər saniyənin izlənilməsi, maraqlı medal sayı - AzEdu.az AZƏRBAYCAN TƏHSİL PORTALI\nBakıda keçirilən 31-ci Beynəlxalq İnformatika Olimpiadasının ilk günü avqustun 6-a təsadüf edib. Yarışın II mərhələsi birgünlük fasilədən sonra avqustun 8-də baş tutacaq.\n1989-cu ildən keçirilən və informatika sahəsində ən nüfuzlu yarışlardan biri hesab edilən Beynəlxalq İnformatika Olimpiadası hər il dünyanın müxtəlif ölkələrində keçirilir.\nAzEdu.az-ın məlumatına görə, BİO-nun keçirilmə ideyasını 1987-ci ilin oktyabrında Parisdə, YUNESKO-nun 24-cü konfransında bolqarıstanlı professor Blaqovest Sendov irəli sürüb. 1989-cu ilin mayında YUNESKO-nun sponsorluğu və təşkilatçılığı ilə I Beynəlxalq İnformatika Olimpiadası Bolqarıstanın Pravets şəhərində baş tutub.\nOlimpiadada kimlər iştirak edə bilərlər?\nHər iştirakçı ölkənin nümayəndə heyətinin tərkibinə komandanın rəhbəri, onun müavini və dördədək şagird daxil ola bilər. Cari olimpiada ilinin iyul ayının 1-dək iştirakçı şagirdlərin 20 yaşı tamam olmamalıdır. Onların əvvəlki olimpiada ilinin sentyabr-dekabr aylarında orta ümumtəhsil məktəblərində oxuması da əsas şərtlərdəndir. Ölkə komandasının tərkibinə İnformatika üzrə milli olimpiadaların qaliblərini, yaxud beynəlxalq olimpiada öncəsi xüsusi seçim turundan keçmiş şagirdləri daxil etmək məsləhət görülür. Nümayəndə heyətinin tərkibinə əlavə olaraq başqa şəxslər də daxil ola bilər: iştirakçıların məşqçiləri, informatika sahəsində məsləhətçi və mütəxəssislər, tərbiyəçilər və başqa xidmət heyəti.\nYarışın keçirilmə qaydaları\nBeynəlxalq İnformatika Olimpiadası 2 turdan ibarət olur və ayrı-ayrı günlərdə keçirilir. 2 yarış günü ərzində hər bir iştirakçı fərdi şəkildə yarışır və bir sıra alqoritmik problemləri həll etməklə xallarını artırmağa çalışır. Hər turda iştirakçılara 5 saat ərzində cavablamaq üçün 3 və ya 4 məsələ təklif edilir. Turların keçirilmə qrafiki olimpiadanın başlanmasına bir neçə ay qalmış rəsmi portalda dərc olunur. İştirakçıların tapşırıqları necə həll etməsi, nəticələr, bütün proses onlayn olaraq izlənilir. Birinci gün başa çatanda nəticələr iştirakçılara bəlli olur.\nYarışların I mərhələsindən öncə 2 davam edən sınaq turu keçirilir. Sınaq turunun məqsədi bütün iştirakçıları yarışların mühiti və olimpiada zamanı qaydalarla tanış etməkdir. Sınaq turunun məsələləri olimpiadadan öncə BİO-nun rəsmi saytında yerləşdirilir. İştirakçılar həmin məsələləri öncədən həll edə və həllərini sınaq turuna gətirə bilərlər.\nOlimpiada cavabları avtomatlaşdırılmış yoxlayıcı sistem və müxtəlif proqramlardan istifadə edilməklə yoxlanır və qiymətləndirilir.\nBİO-nun təşkili qaydalarına uyğun olaraq olimpiada medalçılarının sayı iştirakçı sayının yarısından çox olmamalıdır. Medalların sayı aşağıdakı kimi müəyyən olunur: qızıl medalları iştirakçıların 1/12, gümüş medalları 1/6, bürünc medalları isə 1/4 hissəsi ala bilər.\nÖlkəmizdə keçirilən 31-ci Beynəlxalq İnformatika Olimpiadasının nəticələrinin avqustun 8-də təsdiq edilməsi, avqustun 9-da açıqlanması gözlənilir.\nYekun qərar hər iki günün nəticələrinə əsasən, verilir.\nAzərbaycanın Beynəlxalq İnformatika Olimpiadasında ən uğurlu çıxışı 2003-cü ildə olub – gümüş medal qazanılıb.Bu nüfuzlu beynəlxalq yarışda ölkəmizi indiyə qədər 24 dəfə təmsil edən Azərbaycan komandaları 1 gümüş və 4 bürünc olmaqla, ümumilikdə, 5 medal qazanıblar.\nQeyd edək ki, ölkəmizdə ilk dəfə təşkil olunan Beynəlxalq İnformatika Olimpiadasında iştirak üçün milli komandamız da daxil olmaqla, 88 ölkə və regiondan 600-dən çox şagird, müəllim və ekspertdən ibarət rəsmi nümayəndə heyəti qeydiyyatdan keçib. Avqustun 11-dək davam edəcək tədbirin yüksək səviyyədə təşkili üçün müasir tələblərə cavab verən məkanlar seçilib. Əsas yarış Milli Gimnastika Arenasında, bağlanış mərasimi isə Heydər Əliyev Mərkəzində keçirilir.\nBeynəlxalq İnformatika Olimpiadası Azərbaycan Respublikası Təhsil Nazirliyinin təşəbbüsü, ADA Universiteti, Nəqliyyat, Rabitə və Yüksək Texnologiyalar Nazirliyi və digər dövlət qurumlarının dəstəyi ilə keçirilir.


Ekologiya və Təbii Sərvətlər Nazirliyinin Milli Hidrometeorologiya Xidmətinin məlumatına görə, Bakıda və Abşeron yarımadasında yanvarın 19-u axşamdan başlayaraq 21-i axşamadək hava şəraitinin dəyişəcəyi, arabir yağıntılı olacağı, bəzi yerlərdə yağışın sulu qara və qara keçəcəyi gözlənilir. Bunu nəzərə alaraq Azərbaycan Dövlət Neft Şirkətinin (SOCAR) “Azəriqaz” İstehsalat Birliyi qeyd edilən günlərdə gücləndirilmiş iş rejimində çalışacaq.\n“Azəriqaz”dan Mia.az-a verilən məlumata görə, qurumun bütün müvafiq strukturlarına baş direktor Ruslan Əliyev artıq lazımi tapşırıqlar verib. Əsasən təbii qazın təlabata uyğun düzgün rejimlərdə paylanılması diqqətdə saxlanılacaq.\nQaz təchizatında yarana biləcək istənilən çətinliklərlə bağlı dərhal 104/185 saylı Çağrı Mərkəzinə məlumat vermək, (077) 3 104 104 saylı daim aktiv rejimdə çalışan "Whatsapp" nömrəsinə, "Azəriqaz"ın sosial şəbəkə ünvanlarına mesaj göndərmək olar.


Əli Həsənov və Vüqar Səfərli həbs edilə bilər - “Jurnalistlərin binası” ilə bağlı araşdırmalara başlanıldı-Yenilənib • Faktinfo.az\nƏli Həsənov və Vüqar Səfərli həbs edilə bilər - “Jurnalistlərin binası”\nO bildirib ki, sözügedən müraciəti tanınmış jurnalist Vəfa Fərəc “Facebook”-da paylaşıb, bəzi məqamları ilə razı olmasa da, ümumilikdə dəstəklədiyini bildirib.\n“Adımız qeyd olunmaqla Prezident Administrasiyasına müraciət ünvanlandı. Çox sevindirici haldır ki, reaksiya verilib və araşdırmalara başlanıb. Ümid edirik ki, jurnalistlərin verdiyi faktlar qulaqardına vurulmayacaq, haqq etməyib mənzil alanlar da, onlara mənzil verənlər də lazım olan cəzanı alacaqlar. KİV DF-yə ayrılan və oradan qəzetlərə, jurnalistlərin maddi-məişət vəziyyətinin yaxşılaşdırılması üçün qəzetlərə ayrılan vəsaitlərin necə xərclənməsi, müsabiqələrin keçirilməsi, nəticəsi haqda dəqiq faktlara malikəm. Hamısını hüquq-mühafizə orqanlarına təqdim etməyə hazıram. Mənim məqsədim haqqı tapdanan həmkarlarımın haqqını tələb etməkdir. Başqa heç bir niyyətim yoxdur”, – deyə H. Abdulla vurğulayıb.


MATC.AZ: "Qəbələ"nin futbolçusu millidən çıxarıldı\nBakıda təlim-məşq toplanışında olan 16 yaşadək futbolçulardan ibarət Azərbaycan yığmasının heyətində dəyişiklik edilib. Matc.az xəbər verir ki, “Qəbələ”dən dəvət edilən Sərxan Mirzəzadə zədə səbəbindən hazırlıq prosesindən kənarlaşdırılıb.\nOnun əvəzində “Neftçi”dən Əfqan Nuriyev toplanışa dəvət olunub.\nQeyd edək ki, U-16-nın oktyabrın 22-dək Bakıda, ayın 22-dən 25-dək Moldovada təlim-məşq toplanışı olacaq. Hazırlıq müddətində komanda oktyabrın 23-də və 25-də Moldovanın müvafiq yaş qrupundan ibarət yığması ilə yoldaşlıq oyunları keçirəcək.


Türkiyə Maliyyə Nazirliyinin nümayəndə heyəti Bakıda\nTürkiyə Maliyyə Nazirliyinin nümayəndə heyəti Bakıda İqtisadiyyat\n28 Avqust 2014 15:56\nAzərbaycan Maliyyə Nazirliyində Türkiyə Respublikasının Maliyyə Nazirliyinin Büdcə və Maliyyə Nəzarəti Baş İdarəsinin şöbə müdiri Kamal Çelikin rəhbərlik etdiyi nümayəndə heyəti ilə görüş keçirilib. Maliyyə Nazirliyinin məlumatına görə, Azərbaycan Prezidenti yanında Dövlət Qulluğu Məsələləri üzrə Komissiya və Türkiyənin Dövlət Kadrlar İdarəsi arasında təcrübə mübadiləsinin aparılması məqsədilə ölkəmizdə səfərdə olan türkiyəli dövlət qulluqçuları əvvəlcə nazirliyin büdcə təşkilatları üçün maliyyə uçotu və xəzinədarlığın informasiya idarəetmə mərkəzi, muzey və kitabxana ilə tanış olublar, Maliyyə Nazirliyinin son illərdə keçdiyi inkişaf yolundan bəhs edən filmə baxıblar.\nMaliyyə Nazirliyi Aparatının rəhbəri Namiq Süleymanov Azərbaycan-Türkiyə əlaqələrinin yüksələn xətt üzrə inkişaf etdiyini bildirərək, maliyyə nazirlikləri arasında da sıx əməkdaşlıq yaradılmasının zəruriliyini vurğulayıb. Türkiyəli qonaqlara Maliyyə Nazirliyinin fəaliyyəti barədə geniş məlumat verilib. Türkiyə Maliyyə Nazirliyinin şöbə müdiri Kamal Çelik dövlət qulluğu sahəsində qarşılıqlı səfərlərin hər iki ölkənin dövlət qulluqçuları üçün faydalı olduğunu qeyd edib.\nSonra Maliyyə Nazirliyi Aparatının aidiyyəti şöbələrinin nümayəndələrinin iştirakı ilə dövlət büdcəsinin tərtibi prosesi, büdcə qanunvericiliyi, büdcənin gəlir və xərc hissəsinin yerinə yetirilməsi, Maliyyə Nazirliyində dövlət qulluğuna qəbul və digər mövzularda fikir mübadiləsi aparılıb.\nAvqustun 11-də xarici valyutaların manata qarşı məzənnələri İqtisadiyyat\n10 Avqust 19:05\nKonstitusiya Məhkəməsi əmanətlərin sığortalanması ilə bağlı qərar verib İqtisadiyyat\nDGK xətti ilə büdcə daxilolmaları 5%-dək azalıb İqtisadiyyat


Vegan Spagetti alla Puttanesca - Qeyri-adi reseptlər - 2021\nİnsan sağdır. Ən sevdiyim bloggerlərdən bəziləri ilə həqiqətən xoş söhbət etdim və başım fırlanır. Facebook pərəstişkarları, Instagram, Snapchat, nişan ölçümləri, yemək kitabları, işçilər, video. Mən hamısını edə bilmərəm. Burada, hamınız üçün qurduğum bu veb saytda əyləşə bilərikmi? Yalnız bir az şərab yudumlaya və hər həftə bir-iki nahar edə bilərik və bunlarla əlaqədar şərhlərdə yazışa bilərikmi? Bu ecazkar səslənir.\nİndi sizinlə görüşmək üçün yaxşı bir vaxt kimi görünür. Yemək kitabı və bloq birləşdirilərək başımı suyun üstündə saxlamağa çalışırdım, amma qısa müddətdə yenidən blog yazmağa qayıdacağam. Gözləyə bilmirəm!\nYaxşı burada nə görmək istərdin? Daha çox resept? Elədirsə, hansı növ reseptlər var? Video bişirmək istərdinizmi? Kiçik qardaşım bunlarda mənə kömək edə bilər. Bəlkə son vaxtlar mənə ilham verən bəzi qeyri-ərzaq əlaqələri? Instagram hekayələrində nə görmək istərdiniz (cookieandkate edirik)? Pərdə arxasında blog / yemək kitabı işi, Cookie şəkilləri, yoga pozalarından düşdüyüm, başqa bir şey var? Mən hamım qulam. Dəstəyiniz məni yaşamaq üçün sevdiyim işi etməyə imkan verir, ona görə hər zaman sizdən eşitmək istəyirəm!\nBu gün Delish Knowledge-dən Alexandra tərəfindən Yeni Nəsil üçün Təzə İtalyan Yeməyi adlı yeni bir yemək kitabından biraz çimdik bir resept paylaşıram. Alexandra, kitab üçün 100-dən çox sağlam, vejetaryen İtalyan resepti ilə tanış olan, İtalyan əsilli qeydə alınmış bir diyetisyendir (reseptlərdən 70-i vegan / asanlıqla vegan). Köpəkli bir çox səhifəni itələdim, əksəriyyəti sərin havalar üçün mükəmməl olacaq.\nBu spagetti alla puttanesca resepti mənə gəldi, çünki daha çox əsas kiler maddələrini tələb edən daha yüngül bir makaron yeməyi. Hamımız bu reseptlərdən bir neçəsini daha çox istifadə edə bilərik? Daha əvvəl makaron alla puttanesca haqqında eşitməmişdim. Şayiələrə görə, "gecənin xanımları" bu resepti sıx gecələrdə yemək üçün tez bir yemək olaraq yaratdı, əgər mənim sürüşməyimi tapsanız. Vikipediyada daha bir neçə adlandırma nəzəriyyəsi var.\nBu yemək ləzzət üçün çox parlaq maddələrə əsaslanır, buna görə də zeytun və asma həvəskarı deyilsinizsə, bəlkə də bu sizin üçün deyil (baxmayaraq ki, burada daha çox makaron reseptləri var). Kalamata zeytununu sevirəm və qapılara qarşı qarışıq hisslər keçirirəm, amma hər ikisini də bu reseptdə sevdim. Spaghettia alla puttanesca ənənəvi olaraq hamsi ehtiva edir, lakin bu vegan versiyası hamsi olmadan qalır və yenə də kompleks ləzzətlə yüklənir.\nAlexandra’nın reseptinə bir neçə düzəliş etdim - bir az zeytun yağı və qara bibər əlavə etdim, doğranmış pomidor əvəzinə tünd pomidor sousu istifadə etdim (xəmir tərəfində makaronlarımı sevirəm) və yüngülləşdirmək üçün bəzi kabaq əriştə atdım. Əli mənə Inspiralizer göndərdiyindən bəri hər dəfə makaron hazırladığımda balqabağa əriştə əlavə etməyə müqavimət göstərə bilmərəm. Cookie onları da sevir.\nBu asan vegan makaron alla puttanesca, gecə yarısı axşam yeməyi üçün idealdır! Kiler zımbaları ilə hazırlanır, lakin süper təzə və ləzzətli olur. Tarif 4 səxavətli porsiya verir.\n1 iri (28 unsiya) banka tünd pomidor sousu (Muir Glen markasını məsləhət görürəm) və ya doğranmış pomidor\n⅓ fincan doğranmış Kalamata zeytunu\n⅓ fincan qapaqları\n1 xörək qaşığı Kalamata zeytun duzu (zeytun qabınızdan)\n1 xörək qaşığı qapaqlı duzlu su (qapı qabınızdan)\n3 diş sarımsaq, preslənmiş və ya doğranmışdır\n½ stəkan doğranmış təzə cəfəri yarpaqları, bölünmüşdür\nLazım gələrsə duz\n8 unsiya tam taxıl spagetti və ya ekvivalent bir spagetti və zucchini əriştə (6 unsiya spagetti və bir ədəd 8 unsiya kabak istifadə etdim)\nOrta bir tencerede pomidor sousu, zeytun, kaparlar, zeytun gətirmələri, duzlu duzlu su, sarımsaq və qırmızı bibər qabıqlarını qarışdırın. Qarışığı orta dərəcədə yüksək bir atəşə gətirin, sonra orta dərəcədə azaldın və 20 dəqiqə tez-tez qarışdırın.\nSosu oddan götürün, zeytun yağı və doğranmış cəfəri demək olar ki hamısını qarışdırın, bitmiş qablara səpmək üçün biraz ayırın. Lazım gələrsə təzə üyüdülmüş qara bibər və duz ilə dadmaq üçün mövsüm (sous mənim üçün artıq duzlu idi, buna görə duz da əlavə etmədim).\nSos bişirilərkən, qaynadılması üçün böyük bir duzlu su gətirin və spagettiinizi paket göstərişlərinə uyğun olaraq bişirin. Qurudun və qazana qaytarın.\nZucchini əriştə əlavə edirsinizsə, balqabağı spiralizasiya ilə spiralləşdirin (işdə belədir) və ya julienne soyucusu ilə balqabağı əriştə çevirin və ya zucchini uzun bir yolda böyük bir qutunun üstünə sürtün.\nBütün komponentləriniz hazır olduqdan sonra sousu makaron üzərinə tökün və qarışdırın. Zucchini əriştəsini istifadə edin, qarışdırın (qalığına sahib olmağı planlaşdırırsınızsa, əlavə zucchini əriştələrini duzlu maddələrlə təmasda olduqdan sonra zəli olduğu üçün ayrıca saxlayın). Fərdi qablara bölün və hər qabın üstünə yüngül bir cəfəri səpin. Dərhal xidmət edin.\nVideoya baxın: Italian Spaghetti Carbonara (Iyul 2021).\nBanoffee qarışıqlıq fincanları\nCopyright 2021 \_ Tariflər, kitablar, TV şouları və restoranlar üçün rəsmi veb sayt \_ Vegan Spagetti alla Puttanesca


“Qarabağ”ın yeni rəqibləri – Novator.az\nAvqustun 27-də UEFA Konfrans Liqasının qrup mərhələsinin püşkü atılıb. Azərbaycan təmsilçisi “Qarabağ” H qrupunda bu komandalara rəqib olub: “Bazel” (İsveçrə), “Kayrat” (Qazaxıstan), “Omoniya” (Kipr).\n1893-cü ildə yaradılan “Bazel” 20 dəfə İsveçrə çempionu olub, üst-üstə 37 mövsümdür Avropanın klub turnirlərində çıxış edir.\n1954-cü ildə qurulan “Kayrat” 3 dəfə Qazaxıstan çempionu olub, üst-üstə 11 mövsümdür Avropanın klub turnirlərində çıxış edir. Komanda üst-üstə 24 mövsüm SSRİ çempionatının yüksək dəstəsində oynayıb.\n1948-ci ildə yaradılan “Omoniya” 21 dəfə Kipr çempionu olub, üst-üstə 43 mövsümdür Avropanın klub turnirlərində çıxış edir.\nNovator.az bildirir ki, qrupda birinci yeri tutan komanda 1/8 finala keçəcək, ikinci yeri tutan komanda Avropa Liqasının qruplarında üçüncü olmuş komandaların biri ilə 1/8 finala çıxmaq uğrunda yarışacaq.\nQrup mərhələsi sentyabrın 16-da başlayıb dekabrın 9-da bitəcək.\nYeni turnir olan Konfrans Liqasına “Qarabağ” ikinci mərhələdən qoşulub, İsrailin “Aşdod” (0:0, 1:0), Kiprin AEL (1:0, 1:1), Şotlandiyanın “Aberdin” (1:0, 3:1) komandalarını ələyib.\nƏsası 1951-ci ildə Ağdam şəhərində qoyulan “Qarabağ” komandası 1977-ci ilədək “Məhsul”, 1982-ci ilədək “Şəfəq”, 1988-ci ilədək “Kooperator” adı daşıyıb. 1 dəfə Azərbaycan SSR-nin, 8 dəfə müstəqil Azərbaycanın çempionu olub. 2014-2015, 2015-2016, 2016-2017, 2018-2019, 2019-2020, 2020-2021 mövsümlərində Avropa Liqasının qrup mərhələsində, 2017-2018 mövsümündə Çempionlar Liqasının qrup mərhələsində oynayıb.


Sumqayıt təhsilini uçruma aparan yol-ARAŞDIRMA » İçxəbərlər.info - Xəbərin doğru ünvanl !\nYayım tarixi :7-10-2018, 16:49\nSumqayıt Təhsilini qara bulud alıb.\nAzərbaycan Təhsili son dövürlər də müxtəlif uğurlara nail olduğu bir vatda, nədənsə Sumqayıt təhsili heç cürə uğur qazana bilmir.Sumqayıt icra hakimiyyətinin başçısı Zakir Fərəcov özü şəxsən Sumqayıt məktəbləri ilə maraqlansa da rüşvətin, korrupsiyanın,özbaşınalıqların heç cür qarşısını ala bilmir ki, bilmir. Demək olar ki, Sumqayıt məktəb direktorlarının əksəriyyətini xanımlar təşkil edir,elə xanımlar ki, idarəçilikdən, təşkilatçılıqdan heç bir anlayışı yoxdur.\nƏldə etdiyimiz məlumata görə, Zakir Fərəcov Sumqayıta icra başçısı təyin olunduqdan sonra təhsil Nazirliyi ilə birlikdə Sumqayıt məktəblərində böyük islahatlar aparmış,əksər direktorları ciddi nöqsanlarına görə işdən azad edərək yeniləri ilə əvəz etmişdir.Amma nədənsə əksər məktəb direktorları xanımları təyin etmişdir! Demək olar ki, Sumqayıt təhsilinin 90%-ni xanımlar idarə edir.Sumqayıtda maraqlı direktor təyin etmə metodu var.Direktor işdən azad olunur, gənc bir xanım 3 ay əvəz edir,məktəbin zaborlarını təmir etdirir, abadlıq işləri gördürür və sonra isə müəyyən məbləğ toplayaraq işdə qalması üçün kimlərisə görəndən sonra həmin vəzifədə qalmalı olurlar.Yox əgər məbləğı hazır edə bilməsələr işdə qalmaları sual altında qalır?!\nBu da nəticədə Sumqayıt təhsilinin geriləməsinə səbəb olur.Azərbaycanda heç yerdə olmayan bir iş, bir ildə iki təhsil müdirinin dəyişdirilməsi, Sumqayıt təhsilinin anormal səviyyədə olmasını daha çox biruzə verir.Hamınıza məlumdur ki,ölkənin büdcəsinin 70%-ni Təhsil sistemi təşkil edir.\n"Bir ölkəni məhv etmək istəyirsənsə onun təhsilini, mədəniyyətini, dilini,dinini əlindən al işğal et".\nBelə qənaətə gəlmək olar ki,Sumqayıtda nə iş görürsən gör, təhsili "0" vəziyyətindədir. Buna misal olaraq bu yaxınlarda Sumqayıtda 11 saylı məktəbdə olan pul yığımının bir valideyin tərəfindən səs yazısının ictimailətdirməsi və 6 saylı məktəbdə məktəb direktorunun milli qəhrəmanlarımıza hörmətsizliyi,onların şəkillərinin zirzəmiyə atılması və başqa-başqa özbaşnalıqları nümunə göstərmək olar\nDemək olar ki,son günlərdə mətbuatda ən çox neqativlərdən yazılan Sumqayıt təhsili və məktəbləridir.Bu olanlara baxmayaraq,nə Sumqayıt icra hakimiyyəti,nə də Təhsil şöbəsi bir ölçü götürmürlər.Bu günkü dövrdə Sumqayıt icra hakimiyyətinin başçısı Zakir Fərəcovun qəbuluna düşmək vətəndaşların ona dərdlərini demək istəməsi müşkil məsələyə çevrilib.Axı cənab prezident İlham Əliyev Sumqayıt şəhərinə bir ildə iki dəfə pul ayırıb.Düzünü desək Sumqayıt şəhərində abadlıq quruculuq işləri lazımınca icra olunur, bəs nədən Təhsili məhz kənarda qalıb? Bəlkə Zakir Fərəcovun rəhbərlik etdiyi Sumqayıt icra hakimiyyətinin hümanitar şöbəsi layiqincə işləmir?!Bəs nə üçün İcra başçısı Sumqayıt təhsili ilə birbaşa maraqlanmır?Biz inanırıq ki, Sumqayıt Şəhər icra hakimiyyəti və Təhsil Nazirliyi ilə birgə Sumqayıt təhsilinin bugünkü xoşagəlməz durumu ilə birbaşa maraqlanıb lazımı ölçülərini göstərəcəklər.\nSumqayıt məktəblərinə savadlı Azərbaycan kişiləri yiyələnəcək. Sumqayıt Təhsilində qadınlaşma prosesi dayanacaqdır. Mövzuya nəticə olmasa bir də qayıdacağıq.Qarşı tərəfin mövqeyini dinləyib dərc etməyə hazırıq\nOxunub : 219\nSürücülərə XƏBƏRDARLIQ - bu ərazidə yol bağlanacaq\nSumqayıt İcra Hakimiyyətinin idarəsi ləğv edildi\nSumqayıtda sahibsiz itlər küçələrdən yığışdırılır\nSumqayıt polisindən Novxanı bağlarında əməliyyat –1 nəfər saxlanıldı, tüfəng və qumbara aşkarlandı\nSumqayıt qəzasında yaralanan tələbələr unudulub? - Xəstə yaxını şikayət edir


Əsas Səhifə // YAP-nın təşəbbüsü Vətən Müharibəsi Əlillərinə Kömək İctimai Birliyinin təşkilatçılığı ilə Vətən Müharibəsi əlilləri mükafatlandırıldı.\nVətən Müharibəsi Əlillərinə Kömək” İctimai Birliyi təşkilatçılığı Yeni Azərbaycan Partiyasının Sabunçu Rayon Təşkilatının ictimai təşəbbüsü əsasında 44 günlük vətən müharibəsinin 1 illiyi münasibətilə Vətən müharibəsi dövründə xüsusi xidmətləri olmuş Qazilərin mükafatlandırma mərasimi keçirildi.\nYeni Azərbaycan Partiyasının Sabunçu rayon təşkilatının sədri Misirxan Vəliyevin açıq elan etdiyi mükafatlandırma mərasimində Qazilər, YAP Sabunçu Rayon Təşkilatının rəhbərliyi, Vətən Müharibəsi Əlillərinə Kömək İctimai Birliyinin idarə heyəti və fəal üzvləri, tanınmış ictimaiət nümayəndələri iştirak edərək çıxış etdilər.\nÇıxış edənlər 44 günlük Vətən müharibəsində uğurlu tarixi qələbə Zəfərinin qazanılmasında Ali Baş Komandan cənab İlham Əliyevin dəmir yumruğu və rəhbərliyi altında Müzəffər ordumuzun torpaqlarımızı işğalçı erməni qəsbkarlarından azad edilməsində göstərdikləri fədakarlıqdan danışdılar. Bildirdilər ki, Şəhid ailələrinə və Qazilərə, müharibə iştirakçılarına diqqət və qayğı yönümündə birgə ictimai-siyasi fəaliyyət olduqca vacibdir.\nMükafatlandırma mərasimi ilə bağlı Vətən Müharibəsi Əlillərinə Kömək İctimai Birliyinin sədr əvəzi Qalib Əliyev jurnalistlərə açıqlamasında qeyd etdi ki, Yeni Azərbaycan Partiyası ilə birgə bu cür milli vətənpərvər təşəbbüslərlə çıxış etməkdə əsas məqsəd Ali Baş Komandan, Prezident cənab İlham Əliyevin Şəhid ailələri, Qazilər və müharibə iştirakçılarının sosial durumunun yaxşılaşdırılması istiqamətində həyata keçirdiyi ictimai siyasi kursu əsas götürərək Dövlət QHT münasibətlərin daha da inkişaf etdirilməsi fonunda vətəndaş cəmiyyəti tərəfindən bu cür ictimai dəstəyin davamlılığını təmin etməkdir.\nQeyd edək ki, mükafatlandırma mərasimində 40-dan çox Qaziyə mükafat və hədiyyələr təqdim edildi.\nEyni zamanda göstərdiyi diqqətə görə Iyde Parfumeriyə təşəkkürümüzü bildiririk.


"Sehid olandan 2 ay sonra ekiz oglanlari dunyaya gelib… – REPORTAJ" - Azadliq Xeber\n“Sehid olandan 2 ay sonra ekiz oglanlari dunyaya gelib… – REPORTAJ”\n"Şəhid olandan 2 ay sonra əkiz oğlanları dünyaya gəlib... - REPORTAJ"\n2018-02-25T16:51 xeber –\nBAKI, 25 fevral — Sputnik. Peyğəmbər əfəndimiz Məhəmməd (S.Ə.S) şəhidlik haqqında buyurub: “Cənnətə girən şəxs yer üzünün bütün nemətləri ona verildiyi təqdirdə belə, dünyaya qayıtmaq istəməz. Təkcə şəhiddən başqa. Şəhid on dəfə dünyaya gəlib, on dəfə də şəhid olmaq istəyər”.\nFoto: Facebook / Кямран АгабалаевDörd dəqiqəyə yerləşdirilən qanlı tarix: Biz şəhidlərimizi unutmuruq\nÖtən ilin fevral ayının 24-dən 25-ə keçən gecə erməni silahlı qüvvələri yenidən bütün cəbhə boyu irimiqyaslı təxribata əl atdılar. Cəbhənin Xocavənd-Füzuli istiqamətində əlverişli mövqeləri ələ keçirməyə cəhd göstərən düşmənlə qoşunlarımız arasında ağır toqquşma baş verdi. Sözügedən istiqamətdə pusquda duran silahlı qüvvələrimizin bölmələri düşmən hücumunun qarşısını cəsarətlə aldı.\nAmma bu döyüşdə Azərbaycan ordusunun 5 hərbçisi həlak olaraq şəhidlik zirvəsinə ucaldılar. Onlardan biri 25 aprel 1990-cı ildə Yardımlı rayonunun Peştəsər kəndində dünyaya gəlmiş şəhid kəşfiyyatçı, baş leytenant Nəzərov Şahlar Yaşar oğludur.\nSputnik / Rahim Zakiroğlu Şəhidin əkiz övladları\nSputnik Azərbaycan-ın bölgə müxbiri şəhidin ata ocağında olub, ailə üzvlərinin Şahlarla bağlı xatirələrini dinləyib.\nƏvvəlcə şəhidimizin atası Yaşar Nəzərov oğlu haqqında danışıb: “Şahlar mənim üçün uşaqlıqdan, şəhid olana kimi oğul yox, yoldaş, sirdaş, hətta qardaş idi. O, mənə heç bir zaman problem, çətinlik yaratmayıb. Orta məktəbi oxuduğu dövrlərdə ona görə həmişə məni təbrik edərdilər, “elə oğul böyütdüyün üçün çox sağ ol” deyərdilər”.\nSputnik / Rahim Zakiroğlu Yardımlı rayonunun Peştəsər kəndində şəhid kəşfiyyatçı Şahlar Nəzərovun ata evi\nO deyib ki, uşaqlıqdan hərbçi olmaq arzusunda olan Şahlar hələ 5-6 yaşı olanda ermənilərə qarşı döyüşmək, şəhidlərimizin intiqamını almaq istəyirmiş: “8-ci sinfi bitirdikdən sonra hərbçi olmaq arzusunu reallaşdırmaq istədi. Səhhətimdə problem olduğu üçün qoymadım, istəmədim getsin. Dedim ki, sənə çətin olar, əziyyət çəkərsən. Az da olsa incidi məndən, ona görə indi də özümü bağışlaya bilmirəm”.\nAtasının icazə verməməsi Şahları hərbçi olmaq istəyindən döndərə bilmir. Bir il sonra o, arzularının ardınca gedir: “9-cu sinfi bitirdiyi ərəfədə anasına hərbini istədiyini və mənim onu hərbiyə aparmağımı istədiyini demişdi. Mən də 9-cu sinfi bitirəndə onu apardım. Şahlar imtahanda yüksək bal toplayaraq Cəmşid Naxçıvanski adına Hərbi Liseyə qəbul olundu. Liseyi əlaçı kimi bitirdi. Lisey komandiri Şahlara bir sıra hədiyyələr vermişdi”.\nAtası danışır ki, Şahlar liseyi bitirdikdən sonra hərbi sirləri daha da mükəmməl öyrənmək məqsədilə Hərbi akademiyaya daxil olur. Kəşfiyyatçı peşəsini seçir və oranı da müvəffəqiyyətlə bitirir: “Həmişə kəşfiyyatçı olmaq arzusunda idi. N saylı hərbi hissəyə də kəşfiyyatçı kimi getdi. Xidmət etdiyi vaxtda vəziyyətini, hal-əhvalını soruşanda həmişə “Ata, hər şey yaxşıdır. Heç bir çətinliyim yoxdur, burda da xidmət etməliyəm. Mən burdan niyə çıxmalıyam ki, kiminsə övladı gəlib mənim yerimə xidmət etsin?” deyirdi”.© Foto Ceyran xanım Axundova tərəfindən təqdim edilibBir yerdə oxudular, birlikdə əsgərlik çəkdilər, bərabər şəhid oldular\nYaşar dayı övladının yaxşı ad qoyub getdiyi və qəhrəmanlıq göstərdiyi üçün fəxr etdiyini deyir: “Oğlumun dövlətçiliyimizə qarşı zərrə qədər də nöqsan buraxmayıb şəhid olduğu üçün fəxr edirəm və bunu böyük fəxarətlə deyirəm. İndi də Azərbaycanın bir neçə rayonundan — Qazaxdan, Tovuzdan, Salyandan mənə zənglər gəlir ki, elə qəhrəman oğul böyütdün, o cür qisas aldı, qəhrəmanlıq etdi”.\n“Vətəninə çox bağlı idi. Hamı da bunu bilirdi. Şahların savadına və bacarığına görə onu 27 yaşında bölük komandiri təyin etmişdilər. Ara-sıra dost-tanışları mənə zəng edib deyirlər ki, “Biz fəxr edirik ki, Milli Ordunun tarixindən elə bir oğul keçdi”. Nə arzu etdisə, arzusuna çatdı. Dəfələrlə şəhid olmasını arzu etdiyini dilə gətirirdi. Anası şəhid olan əsgərlərimizə görə ağlayanda Şahlar anasının ağlamasına irad bildirirdi. Deyirdi ki, “Şəhidlərə ağlamazlar” — deyir şəhid atası.\nŞahlar şəhadətə qovuşmazdan cəmi 7 ay əvvəl ailə həyatı qurmuşdu. Şəhidlik məqamına yüksələndən 2 ay sonra isə əkiz oğlanları dünyaya gəlib və indi Yaşar dayının ocağında daha bir Şahlar böyüyür: “Allah Şahlara əkiz oğlanlar qismət etdi. Birinə öz adımı vermişəm, Yaşar, digərinə isə atasını adını, Şahlar. Mənim canım nə qədər sağdır əkizləri böyüdəcəm, qayğılarına qalacağam”.\nŞəhid Şahların atası bu gün dövlətdən heç bir dəstək istəmədiyini deyir. Bildiri ki, ərazi üzrə icra nümayəndəsi daim onların ailəsi ilə maraqlanır və buna görə ona minnətdardırlar: “Düzdür, rayon rəhbərliyi maraqlanır ki, nə çətinliyimiz var. Dövlət şəhidimizin də əmək haqqını onun övladlarına ödəyir. O da bəs edir, mən də təsərrüfatımızın və gücümüzün hesabına əkizləri böyüdüb başa çatdıracağam”.\nSputnik / Leyla AbdullayevaDüşməni pərən-pərən salan iki hərbçimiz qol-boyun şəhid olub\n“Dövlətdən sadəcə bir istəyim var. Şahların adını oxuduğu məktəbə versinlər. Bəlkə siz də bilirsiniz, bir çox şəhidlərimizin şəkli olan böyük plakatlar yaşadıqları kəndlərin girişində vurulub. Bunu, əslində, mən deməməliyəm. Şəhidimizin plakatı kəndin girişində vurulmalıdır. İnşallah, bunlar da həllini tapar” — deyə, gileylənir Yaşar dayı.\nŞahların əmisi Cabir Nəzərov onunla, demək olar ki, həmyaşıd olduğunu deyir və qardaşının şəhid oğlu haqqında bunları deyir: “Şahlar barəsində, ümumiyyətlə şəhidlər haqqında danışanda bir qədər məsuliyyətli olmalıyıq. Ona görə ki, onlar seçilmiş insanlardır və onlar ölməyiblər, sağdırlar. Şahların kiçik əmisiyəm, aramızda cəmi 9 yaş fərq var. Demək olar ki, tay-tuş kimi böyümüşük. Çox ciddi insan idi. Böyüklə böyük, kiçiklə kiçik olan, yerini bilən oğul idi. Bu gün aramızda olmasa da, onunla şərəf duyuruq”.\nŞəhidimizin qayınatası da Şahlar haqqında fəxarətlə danışır: “Bizim kənddə vətənə-torpağa olan sevgi daha üstündür. Hər övlad öz anasını qorumalıdır. Bizə belə öyrədiblər, biz də öz övladlarımıza belə öyrətdik. Ana Vətən dedik. Anasını qoruyan şəxs Vətənini qorumağa iki qat borcludur. Mən nə uzaqgörənəm, nə də yeznəm olduğu üçün deyirəm. Şahlar doğulanda şəhid doğulmuşdu”.\n“Allah mənə qismət etdiyini heç kəsə qismət etməsin. Onun cənazəsini yerdən özüm götürdüm. O gün mənim ömrümün 58 ili qədər keçdi. Allah bütün şəhidlərimizin valideynlərinə can sağlığı versin” — deyir şəhidimizin qayınatası.\nSputnik / Leyla Abdullayeva Şəhid anasından ürəkləri dağlayan ağı: Ətrindən doymadığım balam…\nO, KİV-də şəhidlərimizə az diqqət göstərilməsindən gileylənir: “Bu gün Azərbaycan mediasında şou-əyləncə tipli verilişlərə ayrılan yer qədər Qarabağ müharibəsi haqqında olan verilişlərə yer verilmir. Mən istəmirəm ki, yeznəmin adı daim çəkilsin. Onun adı mənim qəlbimdədir və ölənə qədər də orada yaşayacaq. Doğrudanmı bir şəhidin adının oxuduğu məktəbə verilməsi üçün 28 medal alması lazımdır? Hanı bizim maarifləndirməmiz? Gələcək nəsillərə şəhidlərimiz haqqında heç nə ötürə bilməcəyik?”\nQeyd edək ki, şəhid olmuş baş leytenant Şahlar Nəzərov Türkiyədə keçirilən NATO təlimlərində 5-ci yeri tutmuşdu. Azərbaycan Silahlı Qüvvələri Kəşfiyyatçıları arasında keçirilən təlimlərdə isə 2-ci yeri qazanmışdı.


AZƏRBAYCAN RESPUBLİKASI MÜDAFİƏ NAZİRİNƏ ANALAR ADINDAN MÜRACİƏT » Djb.az\nDjb.az » Gundem » AZƏRBAYCAN RESPUBLİKASI MÜDAFİƏ NAZİRİNƏ ANALAR ADINDAN MÜRACİƏT\nSosial şəbəkələrin fəallığını nəzərə alaraq inanıram ki, bu iki kəlmə cızma qaram haqqında sizə məlumat veriləcəkdir.\nCənab Nazir! Siz də valideyinsiz yəqin ki, övlad itgisininin acısını az da olsa təsəvvür etsəniz şəhid ata, anasını anlarsınız.\nBu Vətən bizim hər birimizindir və Vətən üçün öldürməyə də, lazım gələrsə ölməyə də hazırıq. Bir dövlət müharibə şəraitindədirsə əlbətdə qurban verəcəyimizi anlayırıq. Amma Sizdən ilk öncə bir insan olaraq, ikinci səlahiyyəti çatan bir insan olaraq xahiş edirik.\nİnsanların yeganə övladlarının nəzərə alaraq ön cəbhəyədə xidmət etməsinin qarşısın alın. İnsanlar arasında narazılıqlar get gedə artır. Bu narazılıqların artması isə dövlətçiliyə zərər gətirə bilər. Dünən 20.05.2018 şəhid olan Adil Əli oğlu 4 bacının tək qardaşı idi. Axı yüzlərlə evin yeganə tək ovladı olan gənclərimiz şəhid olub.\nCənab Nazir, bir ailənin soyunun kəsilməsinin nə olduğunu Siz məndən də yaxşı bilirsiz.\nNazirliyin nəzdində elə bir qrup yaratmaq olar ki, məhz bu işlə məşğul olsun, yeganə və tək olan övladlar ön cəbhəyə göndərilərək nəsillərin sonu gətirilməsin. Əlbətdə işğal altında inləyən torpaqlarımızın alınması üçün Ali baş komandan Cənab İlham Əliyev hansı gün əmr verərsə o gün artıq yeganə övladlarımızda bir nəfər kimi komandanımızın əmrinə tabe olaraq bu Vətənə qurban verməyə hazırıq.\nMən bir ana olaraq Sizdən bu təklifi qəbul etməyinizi xahiş edirəm.\nBilirəm işləriniz çoxdur, şanlı Azərbaycan ordusuna başçılıq etmək, düşmənlə mübarizə etmək çətindir.\nAmma Azərbaycan xalqı, anaları Sizə güvənir və onların güvənin boşa çıxarmayın. İllərlə yetişdirdiyimiz yeganə övladımızı bizlərin əlindən almayın. Bu şəraiti yaratmayın. Siz istəsəniz bunun qarşısını ala bilərsiz. Ali baş komandan əmr verdikdə biz analarda, şəhid analarıda Azərbaycan ordusunun lazım gələrsə yanındayıq, düşünmədən canımızı da verməyə hazırıq. Onuda bilirik bizim igidlərimiz nə qədər ki, var buna ehtiyac olmayacaq.\nMən şəhid analarının hər zaman yanındayam yeganə övladını itirən analar tanıyıram. Bu o analardır ki, həyatda yaşamaq istəmirlər, onların ayaqları üzərində durması üçün bu cəmiyyətə qoşularaq mübariz olmaları üçün çaba göstəririk. Övladları yoxdu deyə ölümə sürüklənən anaları ayaqda saxlamağa çalışırıq. Bunun nə qədər çətin olmasına baxmayaraq hər birini dövlətimizə bir şəhid anası olaraq dəstəy olmağa səsləyirik. Biz analarda Sizlərə, dövlətimizə dəstəy olmağa çalışırıq.\nHər birimizin bu həyatda üzərinə düşən bir missiya var.\nCənab Nazir! Siz də üzərinizə düşən bu missiyanı yerinə yetirirsiz bilirik amma bacardığınızı əsirgəməməyinizi şəhid anaları adından və əsgər anası olaraq öz adımdan xahiş edirəm. Mən hər zaman öz çıxışlarımda yüzlərlə şəhid anaları qarşısında söyləmişəm. "Əziz analar, məndə sizlərdən biriyəm və hər an övladımı bu Vətənə şəhid verməyə hazıram."\nAmma Cənab Nazir mən bir Azərbaycan Vətəndaşı, bir ana olaraq öz təklifimi sizə çatdırmağa çalışdım. İnanıram ki, Azərbaycan qadınlarının və analarının xahişini nəzərə alacaqsınız.\nŞəhid anaları və əsgər anası Almaz İlahə


Palitra qəzetiŞəhid Sarvan Mehralıyevin xatirəsinə həsr olunmuş futbol turniri keçirilib\nŞəhid Sarvan Mehralıyevin xatirəsinə həsr olunmuş futbol turniri keçirilib\nTarix: 07.04.2017 | Saat: 20:57:00 | E-mail | Çapa göndər\nAprelin 7-də Pirallahı rayon məktəbliləri arasında “Şəhidlər ölməz, Vətən bölünməz” devizi altında mini futbol turniri keçirildi. Aprel döyüşlərinin ilk şəhidi, torpaqlarımızın bütövlüyü uğrunda ən müqəddəs zirvəyə - şəhidlik zirvəsinə ucalan 186 nömrəli tam orta məktəbin 2014-cü il məzunu Sarvan Mehralıyevin xatirəsinə həsr olunan yarışda rayonun 186, 168, 243, 231 və 235 nömrəli tam orta məktəblərinin komandaları iştirak etdilər.\nPirallahı rayonundakı 186 №-li məktəbin həyətində qurulmuş süni örtüklü idman meydançasında keçirilən yarışların nəticələrinə görə final mərhələsinə 243 və 186 nömrəli məktəblərin komandaları çıxdılar. Gərgin mübarizə şəraitində keçən görüşdə 186 nömrəli tam orta məktəbin komandası qalib gəldi. Qalib komandalar kubok və fəxri fərmanla təltif olundu.\nTədbirdə çıxış edən RİH başçısı Aparatının İctimai-siyasi və humanitar məsələlər şöbəsinin müdiri Hikmət Şikarov bildirdi ki, bu gün ölkəmiz müharibə şəraitində olmasına və torpaqlarının 20 faizinin işğala məruz qalmasına baxmayaraq Prezident İlham Əliyevin rəhbərliyi altında regionun ən qüdrətli dövlətinə çevrilmişdir. Bu özünü həyatımızın hər bir sahəsində, o cümlədən ordu quruculuğunda bariz şəkildə göstərir. İndi Azərbaycan Respublikası ilə Ermənistan arasında hər sahədə olduğu kimi ordu quruculuğunda da dərin, müqayisə olunmayacaq fərq var. Bu özünü 4 günlük aprel döyüşlərində də göstərdi. Belə ki, 2016-cı il aprelin 1-dən 2-ə keçən gecə növbəti erməni hərbi təxribatına cavab olaraq, Azərbaycan ordusu əks-hücum əməliyyatı keçirərək minlərlə hektar torpağı işğaldan azad etmiş və on minlərlə hektar torpağa nəzarəti ələ almışdır. Dördgünlük müharibə zamanı, Azərbaycan Silahlı Qüvvələrinin birləşmələri Goranboy rayonuna və Naftalan şəhərinə təhlükə yarada biləcək Talış kəndi ətrafındakı yüksəklikləri, eləcə də Seysulan məntəqəsini azad edib, Füzuli rayonu istiqamətində yerləşən "Lələ təpə" adlandırılan yüksəkliyə nəzarəti ələ keçiriblər. Bir sözlə, aprel döyüşləri Azərbaycan ordusunun gücünün bir daha təsdiqi idi. Aprel ayının 1-dən 2-nə keçən gecə cəbhənin Füzuli istiqamətində erməni hərbi birləşmələrinin təxribatının qarşısını alarkən Sarvan və qardaşı Namiq Mehralıyevlər qaynar döyüş gedən ön mövqedə döyüşüblər. Düşmənin təhlükəli atəş nöqtəsini susduran, bir neçə hərbi texnikasını və canlı qüvvəsini məhv edən Sarvan Lələtəpəyə ilk olaraq çatmış və burada qəhrəmancasına şəhid olmuşdur. Sarvan Mehralıyev ölümündən sonra göstərdiyi qəhrəmanlığa görə Azərbaycan Respublikasının Prezidenti İlham Əliyevin sərəncamı ilə "İgidliyə görə" medalı ilə təltif edilmişdir.\nH. Şikarov həmçinin qeyd etdi ki, ölkəmizin başçısının diqqət və qayğısı nəticəsində Azərbaycanın hər yerində müasir idman kompleksləri tikilib istifadəyə verilir, mövcud idman obyektləri günün tələblərinə uyğun yenidən qurulur, maddi-texniki baza möhkəmləndirilir. O qeyd etdi ki, Pirallahı rayonunda da idmanın inkişafı daim diqqət mərkəzindədir. Yarışlarda uğurla çıxış edən rayon idmançıları ötən il ölkədaxili birinciliklərdə 20 qızıl, 20 gümüş və 25 bürünc medal qazanmışlar. Beynəlxalq yarışlarda idmançılarımız 5 qızıl, 2 gümüş və 1 bürünc medal qazanmışlar. Bu idman yarışının da xüsusi önəm daşıdığını qeyd edən H.Şikarov bidlirdi ki, rayonumuzda həmçinin gənclərin hərbi vətənpərvərlik ruhunda böyüməsi də daim diqqət mərkəzindədir və bu istiqamətdə mütəmadi olaraq işlər görülməkdədir. Şöbə müdiri turnirin qaliblərini təbrik etdi və onlara uğurlar arzuladı.\n“Real“ Mbappeyə görə 280 milyon avro verməyə hazırdır\nXorvatiya bu dəfə məğlub oldu


Ermənistandakı cinayətlərdə onları kənardan təqdir edən qüvvələrin də rolu var – Baku Network-Baku International Policy and Security Network\nComments Off on Ermənistandakı cinayətlərdə onları kənardan təqdir edən qüvvələrin də rolu var\n“Ermənistanda xalq çoxdandır ki, seçki yolu ilə özünə rəhbər seçmək hüququndan məhrum edilib”.\nBu fikirləri Milli.Az-a “Baku International Policy and Security Network” Ekspert qrupunun rəhbəri, təhlükəsizlik və beynəlxalq məsələlər üzrə ekspert, professor Elxan Ələsgərov deyib.\nOnun sözlərinə görə, Ermənistanda ümumxalq yolu ilə prezident və ya parlament üzvlərinin seçilməsindən danışmaq gülüncdür. Erməni xalqı çoxdan bu hüquqdan məhrumdur: “Əslində, Ermənistan uzun illərdir ki, seçkilər vasitəsilə özünə rəhbər seçmək hüququndan məhrumdur. Düzdür, bunlar əsasən, əvvəlki iqtidarların dövründə edilib. Məsələn, Serj Sarqsyan hakimiyyətinin sönlarında prezident və hökümət başçısı parlament tərəfindən seçildi. Ermənistan kimi ölkələrdə isə parlamentə əsasən hansısa klanların, qrupların, oliqarxların nümayəndələri seçilir. Sonra isə onlar da özlərinə lazım olan uyğun şəxsi ölkənin rəhbəri seçirlər”.\nEkspertin fikrincə, maraq doğuran məsələ dünyaya demokratiya dərsi keçməyə çalışan bəzi beynəlxalq təşkilatların və dövlətlərin, eləcə də o seçkiləri müşahidə etmiş və nümayəndələrinin həmin seçkilərin nəticələrini hansı əsaslarla tanıması və onlara müsbət rəy vermələridir: “Maraqlıdır ki, dünyaya demokratiya dərsi keçməyə çalışan bəzi beynəlxalq təşkilatların və dövlətlərin həmin seçkiləri müşahidə edən nümayəndələri onlara yüksək qiymət veriblər. Halbuki, Ermənistandakı son parlament seçkiləri göstərdi ki, bundan əvvəlki iqtidarın təmsilçiləri heç 5 faiz də səs toplaya bilmədilər. Bu necə ola bilər? Deməli, ya indiki seçkilər qeyri-demokratik olub, ya da bundan əvvəlkilər. Əgər əvvəllər hakimiyyətdə olanlar cinayətkar idilərsə, deməli bu cinayətlərdə onları kənardan təqdir edən qüvvələrin də rolu var.\nMəhz bu səbəbdən indiki vəziyyətdə həmin təşkilatlar və dövlətlər Ermənistandakı son hadisələrə və Paşinyanın hökumət başçısı seçilməsinə də susqunluqla yanaşırlar”.\nE.Ələsgərov əlavə edib ki, hazırda Ermənistanın beynəlxalq miqyasda ciddi nüfuzu yoxdur. Çünki hazırki Ermənistanı nə siyasi, nə iqtisadi, nə də hərbi baxımdan normal, güclü dövlət qəbul etmək çox çətindir: “Nikol Paşinyan siyasi baxımdan hakimiyyətə gələr-gəlməz Moskvaya dəfələrlə səfərlər edib Rusiya ilə münasibətləri sağlam çərçivəyə salmağa çalışıb. Lakin buna nail ola bilməyib. Ermənistanın nə Türkiyə, nə İran, nə Gürcüstanla, nə də ki Azərbaycanla normal əlaqələri var. O, buna nail ola bilmir.\nBelə bir vəziyyətdə beynəlxalq təşkilatlar da Ermənistanla bağlı çaş-baş vəziyyətdədirlər və öz fikirlərini bildirmirlər. Əslində özlərini müstəqil kimi təqdim edən beynəlxalq təşkilatların siyasi əqidəsi var. Onlar arxasında duran müəyyən qüvvələrin maraqlarını ifadə edən qərarlar qəbul edirlər. Bütün bunlar məqsədyönlü və əvvəlcədən razılaşdırılmış qərarlar olur”.\nQeyd edək ki, bu məsələyə Azərbaycan Respublikasının Prezidenti İlham Əliyev də yanvarın 11-də Nazirlər Kabinetinin 2018-ci ilin sosial-iqtisadi inkişafının yekunlarına və qarşıda duran vəzifələrə həsr olunan iclasında toxunub: “Biz dəfələrlə demişdik ki, Ermənistanda iyirmi il ərzində kriminal, qaniçən xunta rejimi hökm sürür. Ancaq əfsuslar olsun ki, bəzi beynəlxalq təşkilatlar buna göz yumurlar. İndi sual olunur, necə ola bilər ki, son illərdə Ermənistanda böyük miqyasda saxtakarlıqla keçirilmiş prezident və parlament seçkilərinə beynəlxalq təşkilatlar müsbət rəy verirlər? Axı, son parlament seçkiləri göstərdi ki, hakimiyyəti qanunsuz şəkildə zəbt etmiş dəstə 5 faiz də səs yığa bilməyib. Bunu hər kəs etiraf edir. Ancaq əvvəlki illərdə özlərinə 50 faizdən çox səs yazdıran kriminal rejimin fəaliyyəti niyə qınaq obyektinə çevrilməmişdir?! Avropa Şurası, Avropa Parlamenti və demokratiyadan, ədalətdən dəm vuran digər beynəlxalq təşkilatlar o biabırçı mənzərəyə niyə göz yumurdular?! Məgər onlar bilmirdilər ki, Ermənistanda bütün seçkilər saxtalaşdırılıb? Bilmirdilər ki, erməni xalqı kriminal rejimə nifrət edir? Çox yaxşı bilirdilər, amma göz yumurdular. Nəyə görə? İkili standartlara görə. Nəyə görə? Çox güman ki, burada hansısa təmənna ilə bağlı başqa məsələlər olub. Heç kimə sirr deyil ki, Ermənistan beynəlxalq arenada konyak diplomatiyasını işə salıb və bir çox siyasətçiləri satın alıb. Əvvəlki illərdə Ermənistanın xarici siyasətində rüşvət amili birinci yerdə idi.


"Camaatın 100 min manatlıq əşyasına 5 min manat qiymət qoyurlar" — Deputatdan ETİRAZ Demokrat.az\nDemokrat.az xəbər verir ki, bu fikir “Lombardlar haqqında” yeni qanun layihəsinin parlamentin İqtisadi siyasət, sənaye və sahibkarlıq komitəsinin iclasında müzakirəsi zamanı səsləndirilib.\nBiz elə etməliyik ki, insanların işini çətinləşdirməyək. Çünki lombardlarla bağlı məsələdə biabırçılıq baş alıb gedir. İnsanların 100 min manatlıq əşyalarını beş min manat dəyərində qiymətləndirirlər”, – deyə millət vəkili əlavə edib.\nHər iki millət vəkili qanun layihəsinin yenidən hazırlanmasını və təkmlilləşdirməsini təklif edib.\n15 İyun 2019, 00:10


"ŞƏRİ SUALLARA CAVABLAR" kitabından Ali Rəhbər, Ayətullah Üzma Seyyid Əli Xameneinin orucun vacib və düzgün olma şərtləri haqqında fətvalarını təqdim edirik.\nSual: 736. Bir nəfər həddi-büluğa çatıb, lakin fiziki cəhətdən bədəni çox zəif olduğu üçün mübarək ramazan ayının orucunu tuta bilmir və gələn ilin ramazan ayına qədər kеçən orucların qəzasını tutması mümkün dеyildir. Onun hökmü nеcədir?\nCavab: Təkcə zəiflik və imkan olmaması üzündən oruc və onun qəzasını tutmaqda aciz olmaq, onun üzərindən orucun qəzasını götürməz. Vacibdir ki, ramazan ayında tutmadığı orucların qəzasını yеrinə yеtirsin.\nSual: 737. Yеnicə həddi-büluğa çatan və oruc tutması müəyyən qədər çətin olan qızların hökmü nədir? Qızların şəri həddi-büluğ vaxtı doqquz yaşlarıdırmı?\nCavab: Qızların həddi-büluğ vaxtı qəməri ili ilə doqquz yaşın tamam olmasıdır və bu vaxt onlar üçün oruc tutmaq vacib olur. Yalnız bəzi üzrlərə görə onların oruc tutmasına icazə vеrilmir. Amma orucu tutmaq gündüzlər onlara zərər yеtirsə və ya dözülməz vəziyyət yaratsa, onda onlara oruc açmağa icazə vеrilir.\nSual: 738. Mən bilmirəm ki, həddi-büluğa nə vaxt çatmışam. Xahiş еdirəm bəyan еdəsiniz ki, mənim oruc-namazımın qəzası nə vaxtdan vacib olur? Mənim üçün orucun kəffarəsi də vacibdir, yoxsa təkcə qəzası kifayət еdər? Çünki mən öz məsələmi bilməmişəm.\nCavab: Sizin üçün təkcə həddi-büluğa çatdıqda sonra qəzaya gеtməsi yəqin olan namazın qəzası vacibdir. Oruclarınız isə, əgər həddi-büluğa çatmağınız yəqin olan vaxtda onu bilərəkdən açmısınızsa, onda qəzadan başqa kəffarə də vacibdir.\nSual: 739. Qızın doqquz yaşı var və oruc ona vacib olur. Lakin məşəqqətli olduğu üçün orucunu açdı. Bunların qəzası ona vacibdir, yoxsa yox?\nCavab: Ramazan ayında yеdiyi orucların qəzası ona vacibdir.\nSual: 740. Əgər insan şiddətli üzrə görə 50 faiz еhtimal vеrsə ki, oruc tutmaq ona vacib dеyildir və buna görə də oruc tutmasa, lakin, sonra məlum olsa ki, onun üçün oruc tutmaq vacib imiş, qəza və kəffarə cəhətindən bunun hökmü nədir?\nCavab: Əgər oruc tutmamaq təkcə onun vacib olmamasını еhtimal vеrməklə olsa, onda sualda fərz olunan halda ona qəzadan əlavə kəffarə də vacib olar. Lakin oruc tutmamaq zərər qorxusundan olsa və bu qorxu da ağıl qəbul еləyən bir şеy olsa, onda ona kəffarə lazım dеyildir və təkcə qəzasını tutmaq vacib olar.\nSual: 741. Hərbi xidməti yеrinə yеtirməyə məşğul olan bir şəxs xidmət еtdiyi yеrdə olduğuna və səfərə gеtdiyinə görə kеçən il ramazan ayının orucunu tuta bilməyib. Bu il də ramazan ayı çatana qədər həmin yеrdə olacaq və еhtimalı var ki, yеnə də mübarək ramazan ayının orucunu tuta bilməsin. Əgər bu şəxs həmin iki ayın qəzasını hərbi xidmətdən sonra yеrinə yеtirmək istəsə, kəffarə vacib olar, yoxsa yox?\nCavab: Səfərə gеtmək üzrü ilə ramazan ayının orucunu tutmayan və üzrü növbəti ramazan ayına qədər davam еdən şəxsə təkcə qəza vacibdir və fidyə lazım dеyildir.\nSual: 742. Günorta azanına qədər boynunda cənabət qüslünün olmasını unudan və sonra irtimasi qüsl еdən şəxsin orucu batil olarmı? Əgər qüsldən sonra başa düşsə, ona həmin orucun qəzası vacibdirmi?\nCavab: Əgər irtimasi qüsl onun oruc olmasını unutması və yaddan çıxarması ucbatından olsa, onda oruc və qüslü düzgündür və orucunun qəzası vacib dеyildir.\nSual: 743. Bir nəfər günortadan qabaq öz qaldığı yеrə çatmaq məqsədi ilə yola düşsə və yolda baş vеrən hadisə ona vaxtında istədiyi yеrə çatmağa manе olsa, bu adamın orucu nеcədir? Bu şəxs üçün kəffarə də vacibdir, yoxsa təkcə qəza kifayət еdər?\nCavab: Bu səfərdə həmin şəxsin orucu düzgün dеyildir və ona yalnız qaldığı yеrə çata bilmədiyi günün orucunun qəzası vacibdir və kəffarə də lazım olmaz.\nSual: 744. Təyyarəçi və yaxud təyyarə hеyəti üzvləri uzaq şəhərlərə uçan zaman çox yüksək hündürlüklərə qalxmalı olurlar və bu uçuş təqribən iki saat yarım və ya üç saat davam еdir. Bu halda onlar öz müvazinətlərini saxlamaq üçün hər iyirmi dəqiqədən bir su içməlidirlər. Ramazan ayında o şəxsə kəffarə də vacibdir, yoxsa təkcə qəza kifayət еdər?\nCavab: Əgər oruc tutmaq ona zərər yеtirsə, onda icazə vеrilir ki, su ilə orucunu açsın və sonra da həmin orucun qəzasını tutsun. Lakin bu halda ona kəffarə vacib dеyildir.\nSual: 745. Əgər bir qadın ramazan ayında məğrib azanına 2 saat və ya bir qədər də az qalmış hеyz olsa, orucu batil olarmı?\nCavab: O qadının orucu batil olar.\nSual: 746. Xüsusi üzgüçülük paltarı ilə suyun altına batan şəxsin orucunun hökmü nədir? Qеyd еdək ki, bu paltarı gеyindikdə bədən islanmır.\nCavab: Əgər həmin paltar başa yapışmış halda olsa, onda o şəxsin orucunun düzgün olması işkal məhəllidir (münaqişəlidir). Vacib еhtiyat budur ki, həmin orucun qəzasını tutsun.\nSual: 747. Ramazan ayında bilərəkdən orucunu açmaq və tutmamaq üçün səfərə çıxmağa icazə vеrilir?\nCavab: Еybi yoxdur, hətta, əgər oruc tutmamaq üçün səfər еtsə də, vacibdir ki, orucunu açsın.\nSual: 748. Boynunda vacib oruc olan bir şəxs onun qəzasını tutmaq istəyir. Lakin qarşıya bir iş çıxır və ona bu iş də manе olur. Məsələn, gün çıxdıqdan sonra səfərə çıxmalı olur. Səfərə gеdir və günortadan sonra qayıdır. Bu müddət ərzində hеç bir şеy yеyib-içmir, lakin artıq vacib orucun vaxtı kеçdiyi üçün həmin gün müstəhəbb oruclar tutulan günlərdən sayılır. O şəxs üçün müstəhəbb oruc niyyət еtmək düzgündürmü?\nCavab: Əgər o şəxsin boynunda ramazan ayının orucunun qəzası varsa, onda müstəhəbb oruc niyyət еtməsi düzgün dеyildir, hətta vacib oruc niyyət еtməyin vaxtı kеçsə də.\nSual: 749. Mən daimi siqarеt çəkən şəxslərdənəm və mübarək ramazan ayında nə qədər çalışıramsa, özümü bu işdən saxlaya bilmirəm. Bеlə halda öz ailəmə qarşı da çox narahatеdici işlərin qarşısını ala bilmirəm. Əsəb gərginliyi cəhətindən dərd çəkirəm. Mənim vəzifəm nədir?\nCavab: Ramazan ayının orucu sizə vacibdir və oruc tutduğunuz halda siqarеt çəkməyə icazə vеrilmir. Başqaları ilə də əbəs yеrə hiddətli davranmaq olmaz və siqarеti tərgitməyin əsəbləşməklə hеç bir əlaqəsi yoxdur.\nTeqlər : #Orucun vacib və düzgün olma şərtləri,\nAyətullah Xameneinin hökmü\nOruca aid olan müxtəlif şəri məsələlər\nGündəlik hökmlər: Meyvə satışında fırıldaqçılıq etməyin hökmü\nGündəlik hökmlər: İnternet yarışlarının mükafatı\nGündəlik hökmlər: Çoxsaylı zəlzələnin Ayət namazı\nGündəlik hökmlər: Hicabı qorumaqla azca bəzənmək\nGündəlik hökmlər: Napak balı və ya doşabı paklamağın qaydası\nGündəlik hökmlər: Yağışda dəstəmaz almaq\nGündəlik hökmlər: Dəstəmaz alarkən su kranına əl vurmaq\nGündəlik hökmlər: Maşını satarkən onun qüsurlarını demək\nGündəlik hökmlər: Dəstəmaz alarkən dəstəmaz üzvlərinin hər tərəfinə suyun dəyməsi\nGündəlik hökmlər: Qunutdan sonra əlləri üzə çəkmək\nGündəlik hökmlər: Musiqinin haramlığı meyarı\nGündəlik hökmlər: Qadının gözəllik salonunda işləməsi\nGündəlik hökmlər: Camaat namazının sıralarında maneənin olması\nGündəlik hökmlər: Üzdə hansı miqdarda tükün olması saqqal hesab edilir?\nGündəlik hökmlər: Namazda mobil telefona baxmaq\nGündəlik hökmlər: Böyük şəhərlərdə müsafirin hökmü\nGündəlik hökmlər: Milli rəqs\nGündəlik hökmlər: Hipnotizm\nGündəlik hökmlər: Heyizli qadının cənabət və cümə qüslü\nGündəlik hökmlər: Meyitin bədəninə əl vurmaq


Ümidverici görüş - 2 Апреля 2014 - Информационный-аналитический портал Талыш\nГлавная » 2014 » Апрель » 2 » Ümidverici görüş\nKamal Abdulla: “Əvvəllər azsaylı xalqlar deyirdik. İndi, ümumiyyətlə, biz azsaylı xalqlar ifadəsini öz leksikonumuzdan çıxartmalıyıq. Xalq olur, azsaylı xalq olmur ki. Biz hamımız bir-birimizin yanındayıq və hamımızı birləşdirən Azərbaycan var”.\nBu gün - 1 aprel 2014-cü il tarixdə Azərbaycan Respublikası Prezidentinin Millətlərarası, Multikulturalizm və Dini məsələlər üzrə Dövlət muşaviri Kamal Abdulla Bakı Slavyan Univerisitetinin konfrans zalında Azərbaycanda yaşayan xalqların icma rəhbərləri ilə ilk tanışlıq görüşünü keçirib.\nGiriş sözü ilə görüşü açan K.Abdulla bildirib ki, AR Prezidentinin ona etimad etdiyi bu məsuliyyətli sahədə var-gücü ilə işləyərək, yeni-yeni nailiyyətlər əldə etmək niyyətindədir. O, ölkəmizdə vətəndaşların milli özünü ifadə sahəsində mövcud olan problemlərin əksəriyyətindən xəbərdar olduğunu bildirərək, icma nümayəndələrindən və mədəniyyət mərkəzlərinin rəhbərlərindən xahiş etdi ki, onlar da bu məsuliyyətli sahədə əllərindən gələn köməklikləri əsirgəməsinlər.\nK.Abdulla qeyd edib ki, icmalarla bu məqamları qorumaq üçün bir çox işlər görəcək, müxtəlif layihələr icra ediləcək. Onun sözlərinə görə, bu layihələr xalqların mədəniyyətinin çiçəklənməsi, Azərbaycan ölkəsində təmsil olunan dillərin çiçəklənməsi, müxtəlif tarixi mədəniyyətin öyrənilməsi, ənənələrin davam etdirilməsi istiqamətində olacaq: “Bu istiqamətdə icmaların irəli sürəcəyi layihələri gözləyəcəyəm. Biz artıq çox intensiv şəkildə başlayaraq işimizi görməliyik. Azərbaycan dövlətçiliyi naminə hamımız əl-ələ verib çalışmalıyıq. Öz fəaliyyətimizlə həm öz icmalarımızın nümayəndələrini, həm də bütövlükdə Azərbaycanı və dostlarını sevindirməliyik. Azərbaycanı sevməyənlərin dəyirmanına su tökənlərlə bizim yolumuz bir deyil və olmayacaq. Onların məkrli niyyətləri, hiylələri və üstü bəzədilmiş ibarələri ilə heç kimi yanlışlığa, aldatmağa cəhd etməyə ehtiyac yoxdur. Onlarla bizim işimiz olmayacaq. Onlara qarşı sözünü dövlət deyəcək”.\nÖz çıxışından bitirəndən sonra cənab K.Abdulla görüş iştirakçılara söz verib.\nGörüşdə Talış xalqını Azəri-Talış İctimai Birliyinin sədri Mehdibəy Səfərov, həmən birliyin sədr müavini Seyran Rəfiyev və Respublika Talış Mədəniyyət Mərkəzinin sədri, “Tolışon Sədo” qəzetinin baş redaktoru Rafiq Cəlilov təmsil etmişlər..\nMehdibəy Səfərov öz çıxışımda Kamal müəllimi bu təyinatla bağlı təbrik edib. O, həlli ilk növbədə vacib olan bir sıra problemlərdən danışaraq, milli özünü ifadə ilə bağlı qarşıda duran problemlərlə əlaqədar ölkə rəhbərinə bu yaxınlarda ünvanladığı müraciəti yenidən K.Abdullaya təqdim edib.\nGörüşdə Rafiq Cəlilov isə,çox ağır və məsuliyyətli bir sahənin yükünü boynuna götürdüyü üçün cənab K.Abdullanı bu təyinatla əlaqədar təbrik etməyəcəyini bildirdi. R.Cəlilov da talış xalqının milli-mənəvi dəyərlərinin yaşaması üçün vacib olan bir sıra ciddi problemlərdən söhbət açıb.\nDaha sonra digər icma rəhbərləri də söz alaraq Kamal müəllimi təbrik edib, ona işlərində uğurlar arzulayıblar.\nGörüşdə ən maraqlı məqamlardan biri də böyük ziyalımız Eldəniz Quliyevin çoxdan irəli sürdüyü "Azərbaycan (Xalqlarının) Evi" ideyası yenidən gündəmə gəlməsi olub. Bunu öz çıxışında ləzgi xalqının ziyalısı Sədaqət Kərimova irəli sürüb. Bu ideyaya tərəfdar olduğunu bildirən K.Abdulla bunu ölkə başçısının nəzərinə çatdıracağını söz verib.\nQarşılıqlı dialoq və səmimi ünsiyyət əsasında keçən görüşün yekununda dövlət müşaviri iştirakçıları əmin edib ki, bundan sonra belə görüşlər mütəmadi şəkildə keçiriləcəkdir.\nКатегория: Azərbaycan | Просмотров: 1377 | Добавил: admin | Рейтинг: 5.0/1


Qafqazda Azərbaycan-Rusiya-İran, Azərbaycan-Türkiyə-Gürcüstan formatı və İlham Əliyevin dəyərləndirməsi... - Azinforum.az İnformasiya Portalı\nAna səhifə / Sosial / Qafqazda Azərbaycan-Rusiya-İran, Azərbaycan-Türkiyə-Gürcüstan formatı və İlham Əliyevin dəyərləndirməsi…\nQafqazda Azərbaycan-Rusiya-İran, Azərbaycan-Türkiyə-Gürcüstan formatı və İlham Əliyevin dəyərləndirməsi…\n“Ümidvaram ki, ölkə iqtisadiyyatı tezliklə sözügedən formatlardan gələn dividendləri hiss edəcək”\nAzərbaycan Respublikasının Prezidenti İlham Əliyev bu ilin birinci rübündə bir çox xarici səfərlərdə olub, ölkəyə 10 xarici dövlət və hökumət başçısı səfər edib.\nBu barədə dövlət başçısı İlham Əliyev Nazirlər Kabinetinin 2016-cı ilin birinci rübünün sosial-iqtisadi inkişafının yekunlarına və qarşıda duran vəzifələrə həsr olunan iclasında məlumat verib. Prezident bütün bunları Azərbaycanın fəal xarici siyasət yürütməsi ilə əlaqələndirib.\nBirinci rübdə Avropa Komissiyasının iki vitse-prezidentinin Azərbaycana gəldiyini, ABŞ-a səfəri çərçivəsində aparılan danışıqların səmərəli olduğunu, ölkələrimiz arasındakı əlaqələrin hər iki tərəf üçün yeni imkanlar açdığını, Birləşmiş Ştatların rəsmilərinin Dağlıq Qarabağ münaqişəsinin ərazi bütövlüyü çərçivəsində həlli ilə bağlı bəyanatlar verdiyini deyən Prezident İlham Əliyev onu da bildirib ki, artıq regionda yeni əməkdaşlıq formatı yaranıb: “Azərbaycan-İran-Rusiya, Azərbaycan-Gürcüstan-Türkiyə üçtərəfli formatları regionda təhlükəsizliyin təmin olunmasına və əməkdaşlığın dərinləşməsinə xidmət edir”.\nBu üçtərəfli formatların Azərbaycan üçün hansı əhəmiyyəti var?\nEkspert Arzu Nağıyev “Bakı-Xəbər”ə açıqlamasında bildirdi ki, Prezidentin qeyd etdiyi əməkdaşlıq formatlarının ölkəmiz üçün böyük əhəmiyyəti var: “Bu formatlar əsasən regional iqtisadi layihələrin həyata keçirilməsində mühüm rol oynaya bilər. Formatından asılı olaraq hər bir dövlət bu layihələrdə bir yerdə olmaqla bərabər, eyni zamanda öz maraqlarından da çıxış edir. Çox müsbət hal kimi onu qeyd etmək lazımdır ki, bütün layihələrin həyata keçirilməsində Azərbaycan mühüm bir tərəf kimi çıxış edir və əsas söz sahibi olan dövlətdir. Bu isə Azərbaycana gələcəkdə daha mühüm layihələrin həyata keçirilməsində lazım olan diqqəti artırır. Buraya Avropanın enerji təhlükəsizliyindən tutmuş, Orta Asiyanın, Çin və digər dövlətlərin istər yükdaşıma, istərsə də karbohidratlarla bağlı müqavilələrdə iştirak etməsi üçün oynayacağımız rol da daxildir.\nArtıq bu istiqamətdə mühüm razılaşmalar da var. Ümidvaram ki, ölkə iqtisadiyyatı tezliklə sözügedən formatlardan gələn dividendləri hiss edəcək”.\nNövbəti Sarkisyan-Petrosyan sövdəsi – yeni erməni oyunu, ya klanlararası “razborka”…


Ermənilər bu rayonumuza hücuma hazırlaşır - Tonoyanın sərhədə gəlişinin SENSASİON HƏDƏFİ ÜZƏ ÇIXDI » Hurriyyet.org - Online qəzet\nTonoyanın bu açıqlaması ritorik xarakter daşısa da, işğalçı ölkənin yeni ərazilər işğal etmək niyyətləri də istisna deyil. Xüsusilə Azərbaycan torpaqlarını işğal edən Ermənistanda həmişə “Şimali Qarabağ” iddiaları olub. Bura Kür çayının cənubunda yerləşən Gürcüstan-Azərbaycan sərhədindəki bütün ərazilər daxildir.\nBunun fonunda ABŞ-da erməni diasporu önündə “yeni müharibə yeni ərazilərdir” bəyanatı verən David Tonoyanın ölkəsinə qayıdandan sonra ilk olaraq Gədəbəy sərhədinə gəlişi və iddia etdikləri Başkənd qəsəbəsini müşahidə etməsi nə dərəcədə təsadüfdür?! Proseslərin analizi Ermənistanın Azərbaycana qarşı mümkün təxribatının məhz Başkənd qəsəbəsi istiqamətində ola biləcəyini deməyə əsas verir./Publika.az/


"Aşıq Şəmşir" Mədəniyyət Ocağı İctimai Birliyində daha bir tədbir keçirildi. -\n"Aşıq Şəmşir" Mədəniyyət Ocağı İctimai Birliyində daha bir tədbir keçirildi.\nAzərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının və "Aşıq Şəmşir" Mədəniyyət Ocağı İctimai Birliyinin birgə təşkilatçılığı ilə "Kəlbəcər şəhidləri haqqında oçerklərdən ibarət kitabın nəşri və geniş ictimaiyyətin iştirakı ilə təqdimatının keçirilməsi" adlı layihə əsasında "Aşıq Şəmşir" Mədəniyyət Ocağı İctimai Birliyində daha bir tədbir keçirildi.\nKəlbəcər rayonunun ədəbi və mənəviyyat beşiyi sayılmış, erməni vandalizminin qurbanlarından biri, Xocalı kimi yer üzündən silinmiş, Dədə Şəmşirin və ustad söz sərrafı Ağdabanlı Qurbanın yurd-yuvası sayılmış Ağdabanın igid, cəsur, qorxmaz, doğma kəndinin müdafiəsində dəyanətlə dayanaraq. Erməni vandallarına, silahlı quldur dəstələrinə dəfələrlə layiqli və tutarlı cavab veərək, onların qəniminə çevrilmiş Saşa Hüseynovun ömür və döyüş yolundan bəhs edən "Kecikmiş şəhidin ömür yolu" kitabının təqdimat; və xatirəsinə həsr olunmuş anım mərasimi keçirildi.\nTəqdimat mərasimini açan "Aşıq Şəmşir" Mədəniyyət Ocağı İctimai Birliyinin sədr müavini Həbib Misirov Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının və "Aşıq Şəmşir" Mədəniyyət Ocağı İctimai Birliyinin birgə təşkilatçılığı ilə "Kəlbəcər şəhidləri haqqında oçerklərdən ibarət kitabın nəşri və geniş ictimaiyyətin iştirakı ilə təqdimatının keçirilməsi" adlı layihə haqqında tədbir iştirakçılarına geniş məlumat verərərk bidirdi ki, cənab Prezident İlham Əliyevin müstəqil dövlətimizin hərtərəfli inkişaf etdirilməsi istiqamətində yürütdüyü siyasətin həmçinin Ermənistanın işğal altında saxladığı ərazilərimizin azad edilməsinə hesablandığını xüsusi vurğulayaraq qeyd etdi ki, buna görə də hər bir Azərbaycan Vətəndaşının da üzərinə düşən borcu layiqincə yerinə yetirməlidir. Artıq reallaşan layihələrimizin də əsas qayəsi Vətənimizin hər guşəsini, xüsusən də işğal altında qalan Kəlbəcərimizi orada dünyaya gəlməyən və o cənnət-məkan yerləri öz doğamalarından, kitablardan və sənədli telefilmlərdən öyrənən gənc nəslə tanıtmaq, onlarda vətənpərvərlik hisslərini gücləndirməkdir.\nTədbirdə Kəlbəcər rayonundan olan, eləcə də respublika ədəbi ictimaiyyətinn nümayəndələri, həmçinin məktəblilər iştirak edirdilər. “Azərnəşr”in baş redaktoru Əlövsət Ağalarov, Kəlbəcərin tarixi və ədəbi dünyasının tədqiqatçılarından olan, Ağdaban faciələrinin şahidi və ilk qələmə alan, onlarla kitabın müəllifi, yazıçı-publisist, “Azərbaycan” qəzetinin əməkdaşı Məhəmməd Nərimanoğlu, Ağdabanlı Qurban, Dədə Şəmşir, Qənbər Şəmşiroğlu... ədəbi irsinin toplanıb nəşr edilməsinə xüsusi xidmətlər göstərən yazıçı-publisist Füzuli Ramazanoğlu, İctimai Televiziyanın əməkdaşı, jurnalist, “Ozan” verilişinin müəllif-aparıcısı Qorxmaz Firudinoğlu, Aşıq Şəmşir" Mədəniyyət Ocağı İctimai Birliyinin layihələr departamentinin rəhbəri, 23 nömrəli Kəlbəcər tam orta məktəbin direktoru Həqiqət Şükürova, təqdimatı keçirilən kitabın müəllifi, şairə-publisist, “Azad qələm” qzəetinin təsisçisi və baş redaktoru Nəcibə İlkin, qəzəlxan-şairə Gülarə Munis, yazıçı-dramaturq, Sumqayıt Dövlət Dram Teatrının rejissoru Ağalar İdrisoğlu, və digərləri Ağdaban faciələri barədə fikirlrini bölüşdülər.\nSonda düşmənə amansız olmuş, şəhidliyi ilə ailəsinə, el-obasına başucalığı gətirmiş Saşa Hüseynovun övladları – Gülbəniz və Mütəllim Hüseynovlar atalarına həsr edilmiş kitabın işığına toplaşmış vətənpərvər insanlara, xüsusən şairə Nəcibə İlkinə, təqdimatın yüksək səviyyədə təşkilinə görə "Aşıq Şəmşir" Mədəniyyət Ocağı İctimai Birliyinin rəhbərliyinə dərin minnətdarlıqlarını bildirdilər.


“Əlişir Nəvai və Azərbaycan ədəbiyyatı” mövzusunda beynəlxalq elmi konfrans keçirilib – Akademik.az\n“Əlişir Nəvai və Azərbaycan ədəbiyyatı” mövzusunda beynəlxalq elmi konfrans keçirilib\nNoyabrın 16-da AMEA Nizami adına Ədəbiyyat İntitutunda bu elmi müəssisənin və Özbəkistan Respublikasının ölkəmizdəki səfirliyinin birgə təşkilatçılığı ilə böyük şair Əlişir Nəvainin 575 illiyinə həsr olunan “Əlişir Nəvai və Azərbaycan ədəbiyyatı” mövzusunda beynəlxalq elmi konfrans keçirilib.\nAMEA-nın vitse-prezidenti, Ədəbiyyat İnstitutunun direktoru, akademik İsa Həbibbəyli konfransı giriş sözü ilə açaraq qədim yaradıcılıq ənənələrinə malik özbək ədəbiyyatının əsas xüsusiyyətlərindən bəhs edib, Azərbaycan-özbək ədəbi əlaqələrinin tarixi haqqında geniş məlumat verib. Akademik İsa Həbibbəyli Əlişir Nəvainin heykəlinin Bakıda ucaldılmasını əsası ulu öndər Heydər Əliyev tərəfindən qoyulan Azərbaycan-özbək ədəbi, mədəni əlaqələrinin inkişafına bir nümunə olduğunu söyləyib. Hər iki ədəbiyyatın qarşılıqlı tədqiqinə və ədəbi əlaqələrin daha da inkişaf etməsinə imakanlar yaratması baxımından akademik İsa Həbibbəyli konfransın əhəmiyyətini yüksək qiymətləndirib, tədbirin işinə uğurlar arzulayıb.\nDaha sonra Özbəkistanın Azərbaycandakı səlahiyyətli səfiri Şerzod Fayziyev Azərbaycan-Özbəkistan ədəbi, mədəni əlaqələrinin əhəmiyyətindən söz açıb.\nAMEA Humanitar Elmlər Bölməsinin akademik-katibi, akademik Teymur Kərimli Nəvainin yaradıcılığı, poemalarının ideya mahiyyəti haqqında məruzə edib.\nTədbirdə Ədəbiyyat İnstitutunun Azərbaycan-Türkmənistan-Özbəkistan ədəbi əlaqələr şöbəsinin müdiri, filologiya elmləri doktoru Almaz Ülvi Binnətovanın “Əmir Əlişir Nəvai ədəbi xəzinəsinin inciləri”, Özbəkistan-Azərbaycan Dostluq Cəmiyyətinin həmsədri fil.ü.f.d., dosent Gülbahar Aşurovanın “Tarixə nəzər və müstəqillik dövrü nəvaişünaslığı”, fil.f.d. Akif Bağırovun “Nəvai və intibah”, f.e.d. Yaşar Qasımbəylinin “Əlişir Nəvai və XIII-XIV əsrlər özbək poeziyası”, fil.f.d. Siracəddin Hacının “Nizami Gəncəvinin “Sirlər xəzinəsi” və Nəvainin “Heyrət ül-əbrar” poemalarının müqayisəli təhlili” mövzusunda məruzələri dinlənib.\nSonda Ədəbiyyat İnstitutu tərəfindən nəşr olunan yeni kitablar qonaqlara hədiyyə olunub. Həmçinin Özbəkistan səfirliyi və Nizami adına Daşkənd Dövlət Pedoqoji Universiteti adından akademik İsa Həbibbəyliyə hədiyyə və kitablar təqdim edilib.\nAkademik Vaqif Abbasov Belarus Respublikasında ezamiyyətdədir\nMəktəbdə “Təhsili dəstəkləyən yenilik və innovasiyalar” mövzusunda beynəlxalq konfrans keçirilir